8. การจัดการ

8.1 โครงสร้างองค์กร

8.2 โครงสร้างการบริหารจัดการ

โครงสร้างการบริหารจัดการ ประกอบด้วย คณะกรรมการบริษัทฯ คณะอนุกรรมการ
และผู้บริหารของบริษัทฯ ซึ่งมีองค์ประกอบ คุณสมบัติ บทบาท
หน้าที่ความรับผิดชอบที่สำคัญและแตกต่างกัน
โดยในปัจจุบันได้กำหนดไว้ในคู่มือการกำกับดูแลกิจการที่ดี (Good Corporate Governance
Handbook) อย่างชัดเจน ซึ่งได้เผยแพร่บนเว็บไซต์ของบริษัทฯ ในส่วนข้อมูลนักลงทุน
เพื่อเป็นแนวทางให้กรรมการ และผู้บริหารได้ยึดเป็นหลักในการปฏิบัติงาน สรุปสาระสำคัญได้ดังนี้

1.  คณะกรรมการบริษัทฯ

คณะกรรมการบริษัทฯ ประกอบด้วยผู้ทรงคุณวุฒิในสาขาต่างๆ ที่มีความเชี่ยวชาญ มีประสบการณ์
มีภาวะผู้นำ มีวิสัยทัศน์ มีความเป็นอิสระในการตัดสินใจ
อุทิศเวลาและพยายามอย่างเต็มที่ในการปฏิบัติหน้าที่ตามความรับผิดชอบ ระมัดระวัง
และซื่อสัตย์สุจริต เพื่อประโยชน์สูงสุดของบริษัทฯ ผู้ถือหุ้น และผู้มีส่วนได้เสียทุกฝ่าย

ณ วันที่ 31 ธันวาคม 2555 คณะกรรมการบริษัทฯ มีจำนวน 12 คน ประกอบด้วย กรรมการอิสระ
4 คน กรรมการที่ไม่เป็นผู้บริหาร 5 คน และกรรมการที่เป็นผู้บริหาร 3 คน

  ---------------------- -------------------------------- ------------------------- --------
  ชื่อ                     ตำแหน่ง                           การประชุมคณะกรรมการบริษัทฯ   
                                                          (ครั้ง)                     

                                                          ปี 2555                    ปี 2554

  1. นายประกิต ประทีปะเสน  ประธานกรรมการ                    11/12                     11/11

  2. นายชัยยุทธ ศรีวิกรม์     กรรมการ                          11/12                     11/11

  3. นายเจมส์ แพ็ทตริค รูนี่ย์  กรรมการ                          9/12                      9/11

  4. นายไพฑูรย์ กิจสำเร็จ    กรรมการ                          11/12                     11/11

  5. นายสมบูรณ์ ภู่วรวรรณ    กรรมการอิสระ                      11/12                     11/11

  6. นายศักดา มณีรัตนฉัตรชัย  กรรมการอิสระ                      12/12                     11/11

  7. นายอนันต์ เล้าหเรณู     กรรมการอิสระ                      11/12                     11/11

  8. นายอัศนี ชันทอง        กรรมการ / กรรมการผู้จัดการ          12/12                     11/11

  9. นายสาธิต สุดบรรทัด     กรรมการ / รองกรรมการผู้จัดการ       12/12                     11/11

  10. นายไมตรี ถาวรอธิวาสน์ กรรมการ/ รองกรรมการผู้จัดการ        12/12                     11/11

  11. นายกฤษณ์ พันธ์รัตนมาลา กรรมการ                          11/12                     11/11

  12. นายวุฒิไกร โสตถิยานนท์ กรรมการอิสระ                      11/12                     10/11

  13. นางสาวธนกานต์       เลขานุการบริษัท                     12/12                     11/11
  พันธาภิรัตน์                                                                          
  ---------------------- -------------------------------- ------------------------- --------

กรรมการผู้มีอำนาจลงลายมือชื่อแทนบริษัทฯ คือ นายประกิต ประทีปะเสน นายชัยยุทธ ศรีวิกรม์
นายเจมส์ แพ็ทตริค รูนี่ย์ นายไพฑูรย์ กิจสำเร็จ นายอัศนี ชันทอง นายสาธิต สุดบรรทัด
และนายไมตรี ถาวรอธิวาสน์ กรรมการสองในเจ็ดคนนี้ลงลายมือชื่อร่วมกัน
และประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ สรุปสาระสำคัญได้ดังนี้

กำหนดนโยบาย เป้าหมาย แผนงาน และงบประมาณประจำปี
ตลอดจนกำกับดูแลการบริหารงานของกรรมการ
และผู้บริหารให้ปฏิบัติหน้าที่ตามที่ได้รับมอบหมายอย่างมีประสิทธิภาพ
โดยกำหนดให้มีการติดตามและประเมินผลการปฏิบัติงานอย่างสม่ำเสมอ
กำหนดให้มีระบบการควบคุมภายใน ระบบการบริหารความเสี่ยงที่เหมาะสมและเพียงพอ
กำหนดแนวทางในการทำรายการที่อาจมีความขัดแย้งของผลประโยชน์
กำหนดให้มีการประชุมคณะกรรมการบริษัทฯ
และการประชุมผู้ถือหุ้นรวมทั้งการจัดทำงบแสดงฐานะการเงิน
การสื่อสารและการเปิดเผยข้อมูลของบริษัทฯ ให้ผู้ที่เกี่ยวข้องทราบอย่างเพียงพอและสม่ำเสมอ
ส่งเสริมให้พนักงานทุกระดับมีจิตสำนึกในจริยธรรมและคุณธรรม
และเปิดโอกาสให้สิทธิแก่กรรมการทุกคนในการเสนอวาระการประชุมเป็นการล่วงหน้า
เพื่อเลขานุการบริษัทฯ ได้บรรจุเป็นวาระการประชุมต่อไป

คณะกรรมการบริษัทฯ เป็นผู้แต่งตั้งเลขานุการบริษัทฯ
เพื่อให้มีหน้าที่ในการจัดเตรียมการประชุมคณะกรรมการบริษัทฯ
ดูแลกิจกรรมของคณะกรรมการบริษัทฯ และติดตามให้มีการปฏิบัติอย่างถูกต้องและสม่ำเสมอ
รวมถึงรายงานการเปลี่ยนแปลงที่มีนัยสำคัญ แก่กรรมการ

คณะกรรมการบริษัทฯ กำหนดให้ตำแหน่งประธานกรรมการบริษัทฯ
และกรรมการผู้จัดการเป็นคนละบุคคลกัน
จึงกำหนดขอบเขตอำนาจหน้าที่และความรับผิดชอบของประธานกรรมการบริษัทฯ
ในเรื่องการกำหนดนโยบาย สำหรับกรรมการผู้จัดการทำหน้าที่ในการบริหารงานประจำ
ประธานกรรมการบริษัทฯ จะต้องดูแลติดตาม การบริหารจัดการของฝ่ายบริหาร
คอยให้คำแนะนำและช่วยเหลือ
แต่ต้องไม่มีส่วนร่วมและไม่ก้าวก่ายในการบริหารงานปกติประจำวันซึ่งเป็นหน้าที่ของกรรมการผู้จัดการภายใต้กรอบอำนาจที่ได้รับมอบหมายจากคณะกรรมการบริษัทฯ

นอกจากนี้ประธานกรรมการบริษัทฯ ต้องมีภาวะผู้นำ
ดูแลกรรมการมิให้อยู่ภายใต้อิทธิพลของฝ่ายบริหาร
โดยทำหน้าที่ประธานในที่ประชุมทั้งในการประชุมคณะกรรมการบริษัทฯ
และการประชุมผู้ถือหุ้นอย่างเป็นธรรม มีประสิทธิภาพ
สนับสนุนและผลักดันให้ผู้เข้าร่วมประชุมใช้สิทธิออกเสียง
ปฏิบัติตามหลักการกำกับดูแลกิจการที่ดีอย่างเคร่งครัด

คณะกรรมการบริษัทฯ
ได้เล็งเห็นถึงความสำคัญของประสิทธิภาพการปฏิบัติหน้าที่ในฐานะกรรมการผู้จัดการและผู้บริหารระดับสูงของบริษัทฯ
อาจจะลดลงหากมีจำนวนบริษัทที่กรรมการผู้จัดการไปดำรงตำแหน่งมีมากเกินไป
จึงกำหนดจำนวนบริษัทที่กรรมการผู้จัดการและผู้บริหารระดับสูงของบริษัทฯ
จะไปดำรงตำแหน่งให้เหมาะสมกับลักษณะหรือสภาพธุรกิจของบริษัทฯ ซึ่งไม่ควรเกิน 3 บริษัท
จดทะเบียนและต้องได้รับความเห็นชอบจากคณะกรรมการบริษัทฯ ก่อน

รวมทั้งกำหนดให้มีการประเมินผลการปฏิบัติงานตนเองของคณะกรรมการบริษัทฯ ทั้งคณะ ปีละ 1
ครั้ง เพื่อให้กรรมการได้ทบทวนผลการปฏิบัติงานของตนว่ามีจุดแข็ง จุดอ่อน อย่างไร
และมีการปรับปรุงการปฏิบัติงานของคณะกรรมการเพื่อเกิดประโยชน์สูงสุดต่อการดำเนินงานของบริษัทฯ

คณะกรรมการบริษัทฯ ได้จัดให้มีการปฐมนิเทศกรรมการใหม่
โดยกรรมการใหม่ทุกท่านต้องผ่านการอบรมหลักสูตร Director Accreditation Program
(DAP) และสำหรับกรรมการตรวจสอบต้องผ่านการอบรมหลักสูตร Audit Committee Program
(ACP) รวมทั้งสนับสนุนกรรมการให้เข้าร่วมอบรมเพิ่มความรู้ที่เกี่ยวข้องกับกรรมการอย่างสม่ำเสมอ

หลักเกณฑ์การคัดเลือกกรรมการอิสระ

บริษัทฯ ได้กำหนดนิยามกรรมการอิสระของบริษัทฯ
ซึ่งเป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดและแนวปฏิบัติที่ดีของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
โดยรายละเอียดหลักเกณฑ์การคัดเลือกกรรมการอิสระและคุณสมบัติของกรรมการอิสระนั้น บริษัทฯ
ได้จัดทำไว้ในคู่มือการกำกับดูแลกิจการที่ดี ซึ่งได้เผยแพร่ไว้บนเว็บไซต์ของบริษัทฯ
(www.dbp.co.th)

2.  คณะอนุกรรมการ คณะกรรมการบริษัทฯ ได้แต่งตั้งคณะอนุกรรมการ 3 คณะดังนี้

    1.  คณะกรรมการตรวจสอบ

คณะกรรมการตรวจสอบ (Audit Committee) ประกอบด้วยกรรมการอิสระจำนวนอย่างน้อย 3
คน มีวาระการดำรงตำแหน่ง 3 ปี ผ่านการสรรหาจากคณะกรรมการ ก.ส.ต.
เมื่อกรรมการตรวจสอบครบวาระการดำรงตำแหน่งหรือมีเหตุใดที่กรรมการตรวจสอบไม่สามารถอยู่ได้จนครบวาระ
มีผลให้จำนวนสมาชิกน้อยกว่าจำนวนที่กำหนด คณะกรรมการบริษัทฯ
หรือที่ประชุมผู้ถือหุ้นจะต้องแต่งตั้งกรรมการตรวจสอบรายใหม่ให้ครบถ้วนในทันทีหรืออย่างช้าภายใน
3 เดือนนับแต่วันที่จำนวนสมาชิกไม่ครบถ้วน เพื่อให้เกิดความต่อเนื่องในการดำเนินงาน
และต้องมีองค์ประกอบและคุณสมบัติครบตามหลักเกณฑ์ที่สำนักงาน ก.ล.ต.
และตลาดหลักทรัพย์แห่งประเทศไทย ประกาศกำหนด

โดยบริษัทฯ จะต้องมีคณะกรรมการตรวจสอบอย่างน้อย 3 คน ซึ่งต้องเป็นกรรมการอิสระทั้งคณะ
โดย 1 คนจะต้องมีความรู้ด้านบัญชีและการเงินและจะต้องได้รับการแต่งตั้งโดยคณะกรรมการบริษัทฯ
หรือที่ประชุมผู้ถือหุ้น

  ทั้งนี้ในปี 2555 คณะกรรมการตรวจสอบมีการประชุมรวมจำนวน 8 ครั้ง

  ณ วันที่ 31 ธันวาคม 2555 บริษัทฯ มีกรรมการตรวจสอบทั้งหมดจำนวน 3 คน ประกอบด้วย

  -------------------- ----------------------- --------------------------- ------------
  ชื่อ                   ตำแหน่ง                  การประชุมคณะกรรมการตรวจสอบ   
                                               (ครั้ง)                       

                                               ปี 2555                      ปี 2554

  1. นายสมบูรณ์ ภู่วรวรรณ  ประธานกรรมการตรวจสอบ    8/8                         8/8

  2. นายศักดา           กรรมการตรวจสอบ          8/8                         8/8
  มณีรัตนฉัตรชัย                                                               

  3. นายอนันต์ เล้าหเรณู*  กรรมการตรวจสอบ          8/8                         8/8
  -------------------- ----------------------- --------------------------- ------------

หมายเหตุ* นายอนันต์ เล้าหเรณู
เป็นกรรมการตรวจสอบที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินของบริษัทฯ
โดยมีนายสามารถ วิริยะขัตติยาภรณ์ เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ สรุปสาระสำคัญได้ดังนี้

สอบทานให้บริษัทฯ มีการรายงานทางการเงินอย่างถูกต้องและเพียงพอ
สอบทานระบบการควบคุมภายใน (Internal Control) และระบบการตรวจสอบภายใน
(Internal Audit) ที่มีความเหมาะสมและมีประสิทธิผล
พิจารณาคัดเลือกและเสนอแต่งตั้งผู้สอบบัญชีและเสนอค่าตอบแทนของผู้สอบบัญชี
โดยคำนึงถึงความน่าเชื่อถือ
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง
พิจารณารายการเกี่ยวโยงกันหรือรายการที่อาจมีความขัดแย้งทางผลประโยชน์
จัดทำรายงานของคณะกรรมการตรวจสอบโดยเปิดเผยไว้ในแบบแสดงรายการข้อมูลประจำปี (แบบ
56-1) และรายงานประจำปี (แบบ 56-2) ของบริษัทฯ สอบทานให้บริษัทฯ
ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ

ทั้งนี้บริษัทฯ จัดให้มีสำนักงานตรวจสอบภายในและงานกำกับดูแล
มีหน้าที่ดูแลและสอบทานให้มีการปฏิบัติงานเป็นไปตามระบบงานหรือตามมาตรฐานการควบคุมภายในที่กำหนดและเป็นผู้ประสานงาน
สนับสนุนและช่วยเหลืองานคณะกรรมการตรวจสอบในการกำกับดูแลกิจการที่ดี
โดยผู้จัดการสำนักตรวจสอบภายในและกำกับดูแล
ได้รับการแต่งตั้งเป็นเลขานุการกรรมการตรวจสอบโดยตำแหน่ง

  2.2 คณะกรรมการสรรหาและพิจารณาผลตอบแทน (ก.ส.ต.)

คณะกรรมการ ก.ส.ต. (Nomination and Remuneration Committee)
ประกอบด้วยกรรมการที่ไม่ได้เป็นผู้บริหาร อย่างน้อย 3 คน และอย่างน้อย 1
คนต้องเป็นกรรมการอิสระ ซึ่งได้รับการแต่งตั้งจากคณะกรรมการบริษัทฯ มีวาระการดำรงตำแหน่ง
3 ปี โดยให้คณะกรรมการ ก.ส.ต. เป็นผู้พิจารณาคัดเลือกและแต่งตั้งกรรมการ ก.ส.ต. 1 คน
ให้ดำรงตำแหน่งประธานกรรมการ ก.ส.ต. เมื่อคณะกรรมการ ก.ส.ต.
มีจำนวนสมาชิกน้อยกว่าจำนวนที่กำหนด คณะกรรมการบริษัทฯ
จะพิจารณาคัดเลือกและแต่งตั้งกรรมการ ก.ส.ต. รายใหม่ให้ครบถ้วนภายใน 3 เดือน
เพื่อให้เกิดความต่อเนื่องในการดำเนินงาน

  ทั้งนี้ในปี 2555 คณะกรรมการ ก.ส.ต. มีการประชุมรวมจำนวน 6 ครั้ง

  ณ วันที่ 31 ธันวาคม 2555 บริษัทฯ มีกรรมการ ก.ส.ต. ทั้งหมดจำนวน 3 คน ประกอบด้วย

  --------------------- ------------------------ -------------------- ------------
  ชื่อ                    ตำแหน่ง                   การประชุมคณะกรรมการ   
                                                 ก.ส.ต. (ครั้ง)         

                                                 ปี 2555               ปี 2554

  1. นายชัยยุทธ ศรีวิกรม์    ประธานกรรมการ ก.ส.ต.     6/6                  4/4

  2. นายไพฑูรย์ กิจสำเร็จ   กรรมการ ก.ส.ต.           6/6                  4/4

  3. นายอนันต์ เล้าหเรณู    กรรมการ ก.ส.ต.           6/6                  3/4
  --------------------- ------------------------ -------------------- ------------

โดยมีนายอัศนี ชันทอง กรรมการผู้จัดการ เป็นเลขานุการคณะกรรมการ ก.ส.ต.

ขอบเขตอำนาจหน้าที่ของคณะกรรมการ ก.ส.ต. สรุปสาระสำคัญได้ดังนี้

คณะกรรมการ ก.ส.ต. มีหน้าที่ตามที่ได้รับมอบหมายจากคณะกรรมการบริษัทฯ
โดยจะต้องปฏิบัติหน้าที่ด้วยความรับผิดชอบ ระมัดระวัง และซื่อสัตย์สุจริต ดังต่อไปนี้

1.  การพิจารณาสรรหากรรมการและผู้บริหารของบริษัทฯ ดำเนินการดังต่อไปนี้

    (ก) พิจารณากำหนดและทบทวนโครงสร้างและคุณสมบัติของคณะกรรมการ คณะอนุกรรมการ
    และผู้บริหารให้เหมาะสม
    พิจารณาหลักเกณฑ์และกระบวนการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
    แล้วเสนอความเห็นต่อคณะกรรมการบริษัทฯ
    เพื่อเสนอที่ประชุมผู้ถือหุ้นพิจารณาอนุมัติแต่งตั้งต่อไป

    (ข)
    พิจารณาความเหมาะสมของบุคคลที่ได้รับการเสนอชื่อให้ดำรงตำแหน่งผู้ช่วยกรรมการผู้จัดการขึ้นไป
    และเลขานุการบริษัทฯ เพื่อเสนอความเห็นต่อคณะกรรมการบริษัทฯ พิจารณาอนุมัติ
    ในกรณีที่ตำแหน่งดังกล่าวว่างลง รวมทั้งกำหนดหลักเกณฑ์การพิจารณาผู้สืบทอด
    และปฏิบัติการอื่นใดตามที่คณะกรรมการบริษัทฯ
    ได้มอบหมายให้ดำเนินการเกี่ยวกับการสรรหากรรมการและผู้บริหารของบริษัทฯ

    2.  การพิจารณาผลตอบแทนกรรมการและพนักงานของบริษัทฯ ดำเนินการดังต่อไปนี้

        (ก)
        พิจารณากำหนดรูปแบบและหลักเกณฑ์การจ่ายผลตอบแทนของคณะกรรมการและคณะอนุกรรมการของบริษัทฯ
        อย่างเป็นธรรมและเหมาะสม
        โดยการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์
        แห่งประเทศไทย ในกลุ่มอุตสาหกรรมเดียวกัน
        พิจารณาจากขอบเขตอำนาจหน้าที่และความรับผิดชอบ (Accountability and
        Responsibility) พิจารณาจากผลการดำเนินงานของบริษัทฯ ในแต่ละปี
        พิจารณาจากการประเมินผลปฏิบัติงานตนเองของคณะกรรมการบริษัทฯ (Self
        Assessment of the Board of Directors’ Performance) ในแต่ละปี ได้แก่
        ผลตอบแทนประจำเดือน (เช่น ค่าเบี้ยประชุม) และผลตอบแทนรายปี (เช่น
        โบนัสกรรมการ) ที่จ่ายให้กับคณะกรรมการและคณะอนุกรรมการของบริษัทฯ
        แล้วเสนอความเห็นต่อคณะกรรมการบริษัทฯ เพื่อเสนอให้ที่ประชุมผู้ถือหุ้นพิจารณาอนุมัติ

        (ข)
        พิจารณากำหนดรูปแบบและหลักเกณฑ์การประเมินผลการปฏิบัติงานของพนักงานของบริษัทฯ
        หรือ KPIs (Key Performance Indicators)
        เพื่อใช้ในการพิจารณาปรับอัตราเงินเดือนและการจ่ายเงินรางวัลประจำปี (โบนัส)
        ให้กับพนักงานของบริษัทฯ
        โดยพิจารณาจากงบประมาณประจำปีและเป้าหมายการดำเนินงานของบริษัทฯ
        รวมทั้งสภาวะตลาดและเศรษฐกิจ แล้วเสนอความเห็นต่อคณะกรรมการบริษัทฯ
        เพื่อพิจารณาอนุมัติ

        (ค) ปฏิบัติการอื่นใดตามที่คณะกรรมการบริษัทฯ
        ได้มอบหมายให้ดำเนินการอันเกี่ยวกับการพิจารณาผลตอบแทน กรรมการ ผู้บริหาร
        และพนักงานของบริษัทฯ

  2.3 คณะกรรมการจัดการ

คณะกรรมการจัดการ (Management Committee)
ประกอบด้วยผู้บริหารตั้งแต่ระดับผู้ช่วยกรรมการผู้จัดการขึ้นไปจำนวนอย่างน้อย 3 คน
ซึ่งได้รับการแต่งตั้งจากคณะกรรมการบริษัทฯ โดยกรรมการผู้จัดการ
เป็นประธานกรรมการจัดการโดยตำแหน่ง เมื่อคณะกรรมการจัดการ
มีจำนวนสมาชิกน้อยกว่าจำนวนที่กำหนด คณะกรรมการ ก.ส.ต.
จะพิจารณาคัดเลือกกรรมการจัดการรายใหม่ และเสนอให้คณะกรรมการบริษัทฯ
แต่งตั้งกรรมการจัดการรายใหม่ให้ครบถ้วนภายใน 3 เดือน
เพื่อให้เกิดความต่อเนื่องในการดำเนินงาน

  ทั้งนี้ในปี 2555 คณะกรรมการจัดการมีการประชุมรายสัปดาห์รวมจำนวน 35 ครั้ง

ณ วันที่ 31 ธันวาคม 2555 บริษัทฯ มีกรรมการจัดการทั้งหมดจำนวน 5 คน ประกอบด้วย

  -------------------------------- --------------------------------------
  ชื่อ                               ตำแหน่ง

  1. นายอัศนี ชันทอง                  ประธานกรรมการจัดการ

  2. นายสาธิต สุดบรรทัด               กรรมการจัดการ

  3. นายไมตรี ถาวรอธิวาสน์            กรรมการจัดการ

  4. นายสุวิทย์ แก้วอำพันสวัสดิ์           กรรมการจัดการ

  5. นางสาวธนกานต์ พันธาภิรัตน์         กรรมการจัดการและเลขานุการ
  -------------------------------- --------------------------------------

ขอบเขตอำนาจหน้าที่ของคณะกรรมการจัดการ สรุปสาระสำคัญได้ดังนี้

บริหารกิจการของบริษัทฯ ให้เป็นไปตามวัตถุประสงค์ นโยบาย แผนธุรกิจ
และงบประมาณตามที่ได้รับอนุมัติจากคณะกรรมการบริษัทฯ พิจารณากลั่นกรองข้อเสนอของฝ่ายจัดการ
ในการกำหนดวิสัยทัศน์ ภารกิจ ค่านิยมองค์กร วัตถุประสงค์ นโยบาย แผนธุรกิจ
และกลยุทธ์การดำเนินธุรกิจของบริษัทฯ แผนการเงิน การบริหารเงินลงทุน
การบริหารทรัพยากรบุคคล งบประมาณประจำปี เป้าหมายคะแนน KPIs (Key Performance
Indicators) และการประเมินผลสำเร็จของบริษัทฯ แล้วเสนอความเห็นต่อคณะกรรมการ
ก.ส.ต. เพื่อเสนอต่อคณะกรรมการบริษัทฯ พิจารณาอนุมัติต่อไป

พิจารณากำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
การโยกย้าย การกำหนดเงินค่าจ้าง ค่าตอบแทน เงินรางวัล การเลิกจ้าง
ตั้งแต่ระดับพนักงานจนถึงผู้บริหารระดับผู้จัดการฝ่าย
มีการกำหนดอำนาจอนุมัติในการจัดซื้อจัดจ้างและอำนาจอนุมัติทางการเงินของผู้บริหารแต่ละระดับ
ตามระเบียบในการปฏิบัติงานและอำนาจในการอนุมัติ ที่ได้อนุมัติจากที่ประชุมคณะกรรมการบริษัทฯ
มีการรายงานผลการดำเนินงานประจำเดือนและประจำปี ในการประชุมคณะกรรมการบริษัทฯ
ประเมินผลการปฏิบัติงานตนเองตามเป้าคะแนน (KPIs)
รายบุคคลตามที่ได้รับอนุมัติแล้วเสนอความเห็นต่อคณะกรรมการ ก.ส.ต.
เพื่อเสนอต่อคณะกรรมการบริษัทฯ พิจารณาอนุมัติต่อไป ปฏิบัติการอื่นใดตามที่คณะกรรมการบริษัทฯ
มอบหมายให้ดำเนินการเป็นคราวๆ ไป
รวมทั้งคณะกรรมการจัดการได้แต่งตั้งคณะกรรมการเฉพาะเรื่อง ดังต่อไปนี้

2.3.1 คณะกรรมการบริหารความเสี่ยง

คณะกรรมการจัดการเป็นผู้แต่งตั้งคณะกรรมการบริหารความเสี่ยง (Risk Management
Committee) ซึ่งประกอบด้วย ผู้บริหารของบริษัทฯ ตั้งแต่ระดับผู้จัดการส่วนขึ้นไปอย่างน้อยฝ่ายละ
1 คน รวมผู้จัดการแผนกระบบมาตรฐานและนิติกร เป็นกรรมการบริหารความเสี่ยงโดยตำแหน่ง
รวมจำนวนอย่างน้อย 10 คน และคัดเลือกผู้บริหารระดับผู้ช่วยกรรมการผู้จัดการขึ้นไป 1 คน
ดำรงตำแหน่งประธานกรรมการบริหารความเสี่ยง และแต่งตั้งกรรมการบริหารความเสี่ยง 1
คนเป็นเลขานุการคณะกรรมการบริหารความเสี่ยง

ทั้งนี้ในปี 2555 คณะกรรมการบริหารความเสี่ยงมีการประชุมรวมจำนวน 12 ครั้ง

ณ วันที่ 31 ธันวาคม 2555 บริษัทฯ มีกรรมการบริหารความเสี่ยงจำนวน 14 คน ประกอบด้วย
รองกรรมการผู้จัดการสายการขายและการตลาด ผู้ช่วยกรรมการผู้จัดการสายการขายและการตลาด
ผู้บริหารตั้งแต่ผู้จัดการส่วนขึ้นไปอย่างน้อย 1 คน จากทุกหน่วยงานของบริษัทฯ รวม 10 คน
ผู้จัดการแผนกระบบมาตรฐาน (เลขานุการ) และนิติกร

ขอบเขตอำนาจหน้าที่ของคณะกรรมการบริหารความเสี่ยง สรุปสาระสำคัญได้ดังนี้

กำหนดนโยบายและแผนงานด้านการบริหารความเสี่ยง
เพื่อให้ครอบคลุมความเสี่ยงทั้งหมดที่อาจจะเกิดขึ้นกับธุรกิจของบริษัทฯ
และนำเสนอต่อคณะกรรมการจัดการให้ความเห็นชอบก่อนนำสู่การปฏิบัติ
สร้างระเบียบปฏิบัติในการประเมินและวิเคราะห์ปัจจัยต่างๆ ที่จะนำไปสู่ความเสี่ยง
และกำหนดแนวทางในการแก้ไข ตามปัจจัยเสี่ยงที่เกิดขึ้น ได้แก่

-   Red Risk : ปัจจัยเสี่ยงที่ต้องได้รับการแก้ไขโดยเร่งด่วน
    จะต้องมีแนวทางแก้ไขเพื่อลดความเสี่ยง

-   Yellow Risk : ปัจจัยที่ต้องเฝ้าระวังซึ่งอาจจะเป็นปัจจัยเสี่ยง
    จะต้องมีแนวทางป้องกันไม่ให้เกิดความเสี่ยง

-   Green Risk : ยังไม่เป็นปัจจัยความเสี่ยง

    ติดตามผลการจัดการกับความเสี่ยงที่ไม่สามารถยอมรับได้
    ว่ามีแนวทางแก้ไขและป้องกันความเสี่ยงที่อาจจะเกิดขึ้นในอนาคตอย่างไร
    ทบทวนนโยบายและระบบควบคุมซึ่งจัดตั้งเพื่อการประเมิน
    การบริหารและการควบคุมความเสี่ยง รวมทั้งกระบวนการตรวจสอบและการรายงาน
    เพื่อสร้างความมั่นใจว่าบริษัทฯ มีกรอบการบริหารความเสี่ยงที่เพียงพอและมีประสิทธิภาพ
    กำกับดูแลให้มีการปฏิบัติตามกรอบแห่งการบริหารความเสี่ยงและสอบทานการเปิดเผยข้อมูลความเสี่ยงต่อหน่วยงานกำกับดูแล
    และสาธารณะอย่างเพียงพอและสม่ำเสมอ
    จัดทำรายงานผลการปฏิบัติงานของคณะกรรมการบริหารความเสี่ยง
    โดยเปิดเผยไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ
    56-2) ปฏิบัติการอื่นใดตามที่คณะกรรมการบริษัทฯ และคณะกรรมการจัดการ
    มอบหมายให้ดำเนินการเกี่ยวกับการบริหารความเสี่ยง

    ในรอบปี 2555 ที่ผ่านมา
    คณะกรรมการบริหารความเสี่ยงได้กำกับดูแลงานบริหารความเสี่ยงด้วยความรับผิดชอบ
    และระมัดระวัง โดยสามารถควบคุมความเสี่ยงต่างๆ
    ให้อยู่ในระดับที่ไม่ก่อให้เกิดผลเสียต่อการดำเนินงานของบริษัทฯ

    2.  คณะกรรมการชุดอื่นๆ

-   คณะกรรมการกำกับดูแลกิจการ

คณะกรรมการจัดการเป็นผู้แต่งตั้ง คณะกรรมการกำกับดูแลกิจการ (Corporate Governance
Committee) โดยมีอำนาจหน้าที่ในการกำหนดนโยบาย หลักเกณฑ์
และแนวปฏิบัติที่ดีในกิจการด้านต่างๆ ให้เป็นไปตามหลักการกำกับดูแลกิจการที่ดี
เพื่อให้มีการบริหารจัดการอย่างมีประสิทธิภาพ โปร่งใส สามารถตรวจสอบได้
และจัดทำคู่มือการกำกับดูแลกิจการที่ดี (Good Corporate Governance Handbook)
เพื่อให้กรรมการ ผู้บริหาร และพนักงานทุกระดับ ได้ยึดเป็นแนวปฏิบัติในการดำเนินงาน
เป็นที่ยอมรับของผู้มีส่วนได้ส่วนเสียทุกฝ่าย โดยบริษัทฯ ได้มีการปรับปรุงคู่มือการกำกับดูแลกิจการที่ดี
อย่างเหมาะสมและสม่ำเสมอ โดยได้เผยแพร่ บนเว็บไซต์ของบริษัทฯ (www.dbp.co.th)
ครั้งแรกตั้งแต่ปี 2553
พร้อมทั้งสนับสนุนให้มีการประเมินระดับมาตรฐานการกำกับดูแลกิจการภายในองค์กรด้วยตนเองเป็นประจำอย่างน้อยปีละ
1 ครั้ง

-   คณะกรรมการรับผิดชอบต่อสังคมและสิ่งแวดล้อม

คณะกรรมการจัดการเป็นผู้แต่งตั้ง คณะกรรมการรับผิดชอบต่อสังคมและสิ่งแวดล้อม (Corporate
Social Responsibility : CSR) โดยมีอำนาจหน้าที่ในการกำหนดนโยบาย ทิศทาง
และแนวทาง ในการดำเนินการด้านความรับผิดชอบต่อสังคม และสิ่งแวดล้อมของบริษัทฯ
จัดทำแผนงาน และงบประมาณ ในการดำเนินการในแต่ละปี ดำเนินการตามแผนงาน
และงบประมาณที่ได้รับอนุมัติ ทั้งนี้ อาจกำหนดบุคคล หน่วยงาน แต่งตั้งคณะอนุกรรมการ
หรือใช้ผู้เชี่ยวชาญจากภายนอก ในการดำเนินการแต่ละเรื่องก็ได้
รวมทั้งติดตามความก้าวหน้าและประเมินผลงาน เพื่อให้เกิดประสิทธิภาพสูงสุดกับองค์กร

3. ผู้บริหาร

บริษัทฯ มีนโยบายที่จะสรรหาผู้บริหารที่มีความรู้ ความสามารถ
มีประสบการณ์การทำงานที่เป็นประโยชน์กับบริษัทฯ มีประวัติ การทำงานที่ดีและมีจริยธรรมที่ดีงาม
โดยผ่านความเห็นชอบจากคณะกรรมการ ก.ส.ต. และได้รับการอนุมัติจากคณะกรรมการบริษัทฯ
โดยผู้บริหารตั้งแต่ระดับผู้ช่วยกรรมการผู้จัดการขึ้นไปเป็นกรรมการจัดการโดยตำแหน่ง

ณ วันที่ 31 ธันวาคม 2555 บริษัทฯ มีผู้บริหารทั้งหมดจำนวน 5 คน ประกอบด้วย

  -------------------------------- --------------------------------------
  ชื่อ                               ตำแหน่ง

  1. นายอัศนี ชันทอง                  กรรมการผู้จัดการ

  2. นายสาธิต สุดบรรทัด               รองกรรมการผู้จัดการ สายการขายและการตลาด

  3. นายไมตรี ถาวรอธิวาสน์            รองกรรมการผู้จัดการ สายการผลิตและวิศวกรรม

  4. นายสุวิทย์ แก้วอำพันสวัสดิ์           ผู้ช่วยกรรมการผู้จัดการ สายการขายและการตลาด

  5. นางสาวธนกานต์ พันธาภิรัตน์         ผู้ช่วยกรรมการผู้จัดการ สายการบัญชีและการเงิน
  -------------------------------- --------------------------------------

ขอบเขตอำนาจหน้าที่ของกรรมการผู้จัดการ สรุปสาระสำคัญได้ดังนี้

กำหนดวิสัยทัศน์ ภารกิจ ค่านิยมองค์กร วัตถุประสงค์ นโยบาย แผนธุรกิจ
และกลยุทธ์การดำเนินธุรกิจของบริษัทฯ แผนการเงิน การบริหารเงินลงทุน
การบริหารทรัพยากรบุคคล งบประมาณประจำปี เป้าหมายคะแนน KPIs (Key Performance
Indicators) และการประเมินผลสำเร็จของบริษัทฯ
เสนอความเห็นต่อคณะกรรมการจัดการและคณะกรรมการบริษัทฯ เพื่อพิจารณาอนุมัติต่อไป

ติดตามและประเมินผลการดำเนินงานของบริษัทฯ อย่างสม่ำเสมอ
เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัทฯ
ที่จะทำให้ผลการดำเนินงานของบริษัทฯ ไม่บรรลุเป้าหมายตามที่กำหนด
มีอำนาจแต่งตั้งและบริหารงานคณะทำงานชุดต่างๆ
เพื่อประโยชน์และมีประสิทธิภาพการบริหารจัดการที่ดี และโปร่งใส
มีอำนาจพิจารณากำหนดอัตราค่าจ้าง ค่าตอบแทน เงินโบนัส รวมถึงสวัสดิการ
เกี่ยวกับพนักงานของบริษัทฯ ตั้งแต่ตำแหน่งผู้จัดการฝ่ายลงไป มีอำนาจในการออกกฎระเบียบ คำสั่ง
ข้อบังคับ ประกาศต่างๆ เพื่อให้การปฏิบัติงานเป็นไปตามนโยบายและประโยชน์สูงสุดของบริษัทฯ
และเพื่อรักษาระเบียบวินัย การทำงานภายในองค์กรอย่างมีประสิทธิภาพ
มีอำนาจอนุมัติในการจัดซื้อจัดจ้างและอำนาจอนุมัติทางการเงิน
ตามระเบียบในการปฏิบัติงานและอำนาจในการอนุมัติ ที่ได้อนุมัติจากที่ประชุมคณะกรรมการบริษัทฯ
ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทฯ
และ/หรือคณะกรรมการจัดการเป็นคราวๆ ไป

กำกับดูแลกิจการให้มีการปฏิบัติตามกฎระเบียบข้อบังคับ ข้อกำหนดต่างๆ ของบริษัทฯ
และตามกฎหมายว่าด้วยหลักทรัพย์และตลาดหลักทรัพย์ ข้อกำหนดและแนวปฏิบัติที่ดีของสำนักงาน
ก.ล.ต. ตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ

8.3 การสรรหากรรมการและผู้บริหาร

บริษัทฯ กำหนดให้คณะกรรมการ ก.ส.ต. มีหน้าที่พิจารณากลั่นกรองบุคคลตามหลักการ
วิธีการที่ระบุไว้ในข้อบังคับของบริษัทฯ เพื่อเสนอต่อคณะกรรมการบริษัทฯ
หรือที่ประชุมผู้ถือหุ้นเป็นผู้พิจารณาอนุมัติต่อไป
โดยมีแนวปฏิบัติในการสรรหากรรมการและผู้บริหารในคู่มือการกำกับดูแลกิจการที่ดี
สรุปสาระสำคัญได้ดังนี้

1.  พิจารณากำหนดและทบทวนโครงสร้างและคุณสมบัติของคณะกรรมการ คณะอนุกรรมการ
    และผู้บริหารให้เหมาะสม สอดคล้องกับการประกอบธุรกิจของบริษัทฯ ทั้งในปัจจุบันและอนาคต
    เพื่อเสนอคณะกรรมการบริษัทฯ พิจารณาอนุมัติ

2.  พิจารณาหลักเกณฑ์และกระบวนการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการและผู้บริหารตั้งแต่ระดับผู้ช่วยกรรมการผู้จัดการขึ้นไป
    รวมทั้งคัดเลือกบุคคลตามกระบวนการสรรหาที่ได้กำหนดไว้
    และเสนอความเห็นต่อคณะกรรมการบริษัทฯ พิจารณา
    ซึ่งอาจจะต้องเสนอที่ประชุมผู้ถือหุ้นพิจารณาอนุมัติ ในกรณีแต่งตั้งกรรมการ

3.  พิจารณารายชื่อกรรมการที่ต้องออกจากตำแหน่งตามวาระและรายชื่อบุคคลที่ได้รับการเสนอชื่อให้เข้ารับการคัดเลือกเพื่อดำรงตำแหน่งกรรมการ
    ทั้งจากการเสนอของกรรมการและผู้ถือหุ้นของบริษัทฯ โดยเฉพาะผู้ถือหุ้นรายย่อย (ถ้ามี)

4.  พิจารณาความเหมาะสมของบุคคลที่ได้รับการเสนอชื่อให้ดำรงตำแหน่งเลขานุการบริษัทฯ
    และผู้บริหารตั้งแต่ระดับผู้ช่วยกรรมการผู้จัดการขึ้นไป
    แล้วเสนอความเห็นต่อคณะกรรมการบริษัทฯ เพื่อพิจารณาอนุมัติ
    ในกรณีที่ตำแหน่งดังกล่าวว่างลง

5.  พิจารณากำหนดแผนสืบทอดงานของกรรมการและกรรมการผู้จัดการ
    รวมทั้งกำหนดหลักเกณฑ์การพิจารณาผู้สืบทอด แล้วเสนอความเห็นต่อคณะกรรมการบริษัทฯ
    เพื่อพิจารณาอนุมัติต่อไป

6.  ปฏิบัติการอื่นใดตามที่คณะกรรมการบริษัทฯ
    ได้มอบหมายให้ดำเนินการเกี่ยวกับการสรรหากรรมการและผู้บริหาร

ทั้งนี้บริษัทฯ ได้เปิดโอกาสให้ผู้ถือหุ้นได้เสนอวาระการประชุมและเสนอแต่งตั้งกรรมการรายใหม่
ตามหลักเกณฑ์การกำกับดูแลกิจการที่ดี ผ่านทางเว็บไซต์ของบริษัทฯ (www.dbp.co.th) ตั้งแต่วันที่
1 ตุลาคม 2555 ถึงวันที่ 31 ธันวาคม 2555
ปรากฏไม่มีผู้ถือหุ้นรายใดเสนอวาระการประชุมและแต่งตั้งกรรมการรายใหม่

8.4 ค่าตอบแทนกรรมการและผู้บริหาร

คณะกรรมการสรรหาและพิจารณาผลตอบแทน มีหน้าที่พิจารณาผลตอบแทนกรรมการและผู้บริหาร
โดยกำหนดหลักเกณฑ์
ให้มีการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์แห่งประเทศไทย
ซึ่งได้กลั่นกรองและพิจารณาอย่างละเอียดถึงความเหมาะสม
รวมถึงพิจารณาจากการขยายตัวทางธุรกิจและการเติบโตทางผลกำไรของบริษัทฯ เป็นสำคัญ
แล้วเสนอความเห็นต่อคณะกรรมการบริษัทฯ เพื่อพิจารณาผลตอบแทนผู้บริหารของบริษัทฯ
สำหรับผลตอบแทนกรรมการของบริษัทฯ
ให้นำเสนอต่อที่ประชุมผู้ถือหุ้นประจำปีเพื่อพิจารณาอนุมัติต่อไป

นโยบายการจ่ายผลตอบแทน “บริษัทฯ มีความมุ่งมั่นในการจ่ายผลตอบแทน
อย่างเป็นธรรมและเหมาะสม โดยพิจารณาจากขอบเขตอำนาจหน้าที่และความรับผิดชอบ
รวมถึงประโยชน์ที่คาดว่าจะได้รับจากกรรมการ ผู้บริหาร และพนักงาน
มีการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์แห่งประเทศไทย
ในกลุ่มอุตสาหกรรมเดียวกัน รวมทั้งประเมินจากผลการดำเนินงานของบริษัทฯ
และผลการปฏิบัติงานของคณะกรรมการบริษัท”

1. ค่าตอบแทนที่เป็นตัวเงิน

  1.1 ค่าตอบแทนของกรรมการรายเดือน (สำหรับปีสิ้นสุดวันที่ 31 ธันวาคม 2555)

+---------------------+----------------+--------------+---------------+
| ตำแหน่ง              | ค่าตอบ          |              |               |
|                     | แทนรายเดือนต่อคน |              |               |
| (หน่วย : ล้านบาท)     |                |              |               |
+---------------------+----------------+--------------+---------------+
|                     | ค              | คณะกร        | คณะกรร        |
|                     | ณะกรรมการบริษัทฯ | รมการตรวจสอบ | มการสรรหาและพ |
|                     |                |              | ิจารณาผลตอบแทน |
+---------------------+----------------+--------------+---------------+
| ประธานกรรมการ       | 0.08           | 0.03         | 0.02          |
+---------------------+----------------+--------------+---------------+
| กรรมการ             | 0.05           | 0.02         | 0.01          |
+---------------------+----------------+--------------+---------------+

  1.2 ค่าตอบแทนของกรรมการต่อปี (สำหรับปีสิ้นสุดวันที่ 31 ธันวาคม 2555)

+------------------------+--------+--------+---------+------+-------+
| ชื่อ - นามสกุล            | ค่าตอบ  |        |         | โบน  | ร     |
|                        | แทนต่อปี |        |         | ัสกรร | วมค่าต |
| (หน่วย : ล้านบาท)        |        |        |         | มการ | อบแทน |
+------------------------+--------+--------+---------+------+-------+
|                        | คณะ    | คณะกร  | คณะก    |      |       |
|                        | กรรมกา | รมการต | รรมการส |      |       |
|                        | รบริษัทฯ | รวจสอบ | รรหาและ |      |       |
|                        |        |        | พิจารณาผ |      |       |
|                        |        |        | ลตอบแทน |      |       |
+------------------------+--------+--------+---------+------+-------+
| 1. นายประกิต ประทีปะเสน  | 0.93   | -      | -       | 0.50 | 1.43  |
+------------------------+--------+--------+---------+------+-------+
| 2. นายชัยยุทธ ศรีวิกรม์     | 0.57   | -      | 0.24    | 0.40 | 1.21  |
+------------------------+--------+--------+---------+------+-------+
| 3. นายเจมส์ แพ็ทตริค รูนี่ย์  | 0.57   | -      | -       | 0.40 | 0.97  |
+------------------------+--------+--------+---------+------+-------+
| 4. นายไพฑูรย์ กิจสำเร็จ    | 0.57   | -      | 0.12    | 0.40 | 1.09  |
+------------------------+--------+--------+---------+------+-------+
| 5. นายสมบูรณ์ ภู่วรวรรณ    | 0.57   | 0.36   | -       | 0.40 | 1.33  |
+------------------------+--------+--------+---------+------+-------+
| 6. นายศักดา มณีรัตนฉัตรชัย  | 0.57   | 0.225  | -       | 0.40 | 1.195 |
+------------------------+--------+--------+---------+------+-------+
| 7. นายอนันต์ เล้าหเรณู     | 0.57   | 0.225  | 0.12    | 0.40 | 1.315 |
+------------------------+--------+--------+---------+------+-------+
| 8. นายอัศนี ชันทอง        | 0.57   | -      | -       | 0.40 | 0.97  |
+------------------------+--------+--------+---------+------+-------+
| 9. นายสาธิต สุดบรรทัด     | 0.57   | -      | -       | 0.40 | 0.97  |
+------------------------+--------+--------+---------+------+-------+
| 10. นายไมตรี ถาวรอธิวาสน์ | 0.57   | -      | -       | 0.40 | 0.97  |
+------------------------+--------+--------+---------+------+-------+
| 11. นายกฤษณ์ พันธ์รัตนมาลา | 0.57   | -      | -       | 0.40 | 0.97  |
+------------------------+--------+--------+---------+------+-------+
| 12. นายวุฒิไกร โสตถิยานนท์ | 0.57   | -      | -       | 0.40 | 0.97  |
+------------------------+--------+--------+---------+------+-------+
| รวม                    | 7.20   | 0.81   | 0.48    | 4.90 | 13.39 |
+------------------------+--------+--------+---------+------+-------+

  1.3 สรุปเปรียบเทียบค่าตอบแทนกรรมการและผู้บริหาร

+----------------------+-------+-------+-------+-------+-------+------+
| ค่าตอบแทน             | ปี     |       | ปี     |       | ปี     |      |
|                      | 2555  |       | 2554  |       | 2553  |      |
| (หน่วย : ล้านบาท)      |       |       |       |       |       |      |
+----------------------+-------+-------+-------+-------+-------+------+
|                      | จำ    | จำน   | จำ    | จำน   | จำ    | จำนว |
|                      | นวนคน | วนเงิน | นวนคน | วนเงิน | นวนคน | นเงิน |
+----------------------+-------+-------+-------+-------+-------+------+
| ค่า                   | 12    | 13.39 | 12    | 10.66 | 9     | 8.32 |
| ตอบแทนและโบนัสกรรมการ |       |       |       |       |       |      |
+----------------------+-------+-------+-------+-------+-------+------+
| เงินเดือน โบนัส และอื่นๆ  | 6     | 31.09 | 6     | 29.18 | 6     | 3    |
| ของผู้บริหาร*           |       |       |       |       |       | 0.04 |
+----------------------+-------+-------+-------+-------+-------+------+
| รวม                  |       | 44.48 |       | 39.84 |       | 3    |
|                      |       |       |       |       |       | 8.36 |
+----------------------+-------+-------+-------+-------+-------+------+

หมายเหตุ * รวมกองทุนสำรองเลี้ยงชีพ ปี 2555 : 2554 : 2553 = 1.16 : 1.08 : 0.93
ล้านบาท

2. ค่าตอบแทนอื่น

บริษัทฯ ได้จัดโครงการเสนอขายหลักทรัพย์ให้แก่กรรมการและ/หรือพนักงานของบริษัทฯ (ESOP)
ซึ่งได้รับอนุมัติจากที่ประชุมวิสามัญผู้ถือหุ้นครั้งที่ 1/2551 เมื่อวันที่ 17 มิถุนายน 2551
ให้ออกใบสำคัญแสดงสิทธิจำนวน 49,650,000 หน่วย ให้แก่กรรมการและพนักงานของบริษัทฯ
โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีมติอนุญาตให้บริษัทฯ
เสนอขายหลักทรัพย์ดังกล่าวเมื่อวันที่ 10 ตุลาคม 2551 โดยในปี 2555
กรรมการและผู้บริหารได้มีการใช้สิทธิแล้ว 6,990,000 หน่วย ซึ่งสามารถ
ดูรายละเอียดของโครงการและรายงานผลการใช้สิทธิได้จากเว็บไซต์ของบริษัทฯ

3. การถือครองหลักทรัพย์ ของกรรมการและผู้บริหาร

ข้อมูลจากรายงานการถือครองหลักทรัพย์ของกรรมการและผู้บริหาร ณ วันที่ 31 ธันวาคม 2555

  ---------------------------------- ------------ ------------ -------------
  ชื่อ - นามสกุล                        หุ้นสามัญ (หุ้น)               

                                     31 ธ.ค. 2555 31 ธ.ค. 2554 เพิ่ม (ลด)

  1. นายประกิต ประทีปะเสน*             17,049,500   19,409,500   (2,360,000)

  2. นายไพฑูรย์ กิจสำเร็จ                1,880,100    1,100,100    780,000

  3. นายชัยยุทธ ศรีวิกรม์                 2,630,100    2,160,100    470,000

  4. นายเจมส์ แพ็ทตริค รูนี่ย์              3,880,100    3,410,100    470,000

  5. นายสมบูรณ์ ภู่วรวรรณ                7,380,000    6,910,000    470,000

  6. นายศักดา มณีรัตนฉัตรชัย              4,600,000    4,600,000    -

  7. นายอนันต์ เล้าหเรณู                 1,880,000    1,410,000    470,000

  8. นายอัศนี ชันทอง                    1,079,900    1,070,000    9,900

  9. นายสาธิต สุดบรรทัด                 4,920,000    4,440,000    480,000

  10. นายไมตรี ถาวรอธิวาสน์*            2,220,000    1,740,000    480,000

  11. นายกฤษณ์ พันธ์รัตนมาลา             -            -            -

  12. นายวุฒิไกร โสตถิยานนท์             -            -            -

  13. นายสุวิทย์ แก้วอำพันสวัสดิ์            2,780,000    2,520,000    260,000

  14. นางสาวธนกานต์ พันธาภิรัตน์          2,280,000    1,800,000    480,000

  15. นายกฤช กุลเลิศประเสริฐ            210,000      270,000      (60,000)

  รวมทั้งสิ้น                            52,789,700   50,839,800   1,949,900
  ---------------------------------- ------------ ------------ -------------

หมายเหตุ * จำนวนหุ้นที่ถือนับรวมหุ้นของคู่สมรสและบุตรที่ยังไม่บรรลุนิติภาวะ

8.5 การกำกับดูแลกิจการ

[]บริษัทฯ ในฐานะบริษัทจดทะเบียนในตลาดหลักทรัพย์ตั้งแต่ปี 2548
ด้วยความมุ่งมั่นที่จะเป็นองค์กรชั้นนำ มีการบริหารงานจัดการอย่างมืออาชีพ
ให้ความสำคัญกับการกำกับดูแลกิจการที่ดี
และยึดแนวทางปฏิบัติที่ดีของตลาดหลักทรัพย์แห่งประเทศไทย
และสำนักงานคณะกรรมการหลักทรัพย์และตลาดหลักทรัพย์ (ก.ล.ต.) อย่างเคร่งครัด ซึ่งในปี
2555 บริษัทฯ ได้รับรางวัลด้านการกำกับดูแลกิจการ ดังนี้

1.  บริษัทฯ ได้รับการประเมินการกำกับดูแลกิจการในระดับ 5 ดาว ( ) อยู่ในกลุ่มดีเลิศ
    (Excellent) โดยใช้แบบประเมินโครงการสำรวจการกำกับดูแลกิจการบริษัทจดทะเบียนไทย
    (Corporate Governance Report Of Thai Listed Companies)
    จากสมาคมส่งเสริมสถาบันกรรมการบริษัทไทย (IOD) และในปี 2555 ได้มีการเพิ่มประกาศ
    Top Quartile ของบริษัท จดทะเบียนในแต่ละกลุ่มตามมูลค่าทางการตลาด
    เรียงลำดับคะแนนในกลุ่มตลาดเดียวกันจากมากไปน้อย โดยบริษัทฯ ได้คะแนนในระดับ Top
    Quartile ในกลุ่มตลาดที่มีมูลค่าหลักทรัพย์ 3,000-9,999 ล้านบาท

2.  บริษัทฯ ได้รับรางวัล “ดีเด่น” ประเภทรางวัลบริษัทจดทะเบียนด้านผลดำเนินงาน ในงาน
    “SET Awards 2012”
    ที่จัดขึ้นโดยตลาดหลักทรัพย์แห่งประเทศไทยร่วมกับวารสารการเงินธนาคาร เมื่อวันที่ 22
    พฤศจิกายน 2555 เพื่อเป็นการประกาศเกียรติคุณและเชิดชูบริษัทจดทะเบียน บริษัทหลักทรัพย์
    และบริษัทหลักทรัพย์จัดการกองทุนที่มีความยอดเยี่ยมและดีเด่นในด้านต่างๆ
    จากผลการดำเนินงานปี 2554

3.  รางวัลการประเมินคุณภาพ AGM ได้คะแนนอยู่ในช่วง 100 คะแนน (ดีเลิศ)
    ของบริษัทจดทะเบียน ประจำปี 2555 โดยสมาคมส่งเสริมผู้ลงทุนไทย (TIA)

บริษัทฯ ได้แต่งตั้งคณะกรรมการกำกับดูแลกิจการ เพื่อกำหนดนโยบาย หลักเกณฑ์
และแนวปฏิบัติที่ดีในกิจการด้านต่างๆ ให้เป็นไปตามหลักการกำกับดูแลกิจการที่ดี
เพื่อให้มีการบริหารจัดการอย่างมีประสิทธิภาพ โปร่งใส สามารถตรวจสอบได้
และจัดทำคู่มือการกำกับดูแลกิจการที่ดี (Good Corporate Governance Handbook)
เพื่อให้กรรมการ ผู้บริหาร และพนักงานทุกระดับ ได้ยึดเป็น แนวปฏิบัติในการดำเนินงาน
เป็นที่ยอมรับของผู้มีส่วนได้ส่วนเสียทุกฝ่าย โดยบริษัทฯ ได้มีการปรับปรุงคู่มือการกำกับดูแลกิจการที่ดี
อย่างเหมาะสมและสม่ำเสมอ โดยได้เผยแพร่บนเว็บไซต์ของบริษัทฯ (www.dbp.co.th)
ครั้งแรกตั้งแต่ปี 2553 ซึ่งสรุปสาระสำคัญได้ดังต่อไปนี้

นโยบายการกำกับดูแลกิจการที่ดี

“นโยบายการกำกับดูแลกิจการ เป็นหน้าที่ความรับผิดชอบของกรรมการ ผู้บริหาร
และพนักงานในการปฏิบัติงานด้วยความระมัดระวังและซื่อสัตย์สุจริต
เพื่อบรรลุตามวัตถุประสงค์และพันธกิจที่กำหนด โดยการปฏิบัติต่อผู้ถือหุ้นให้ได้รับการปกป้องสิทธิ
ขั้นพื้นฐานอย่างเท่าเทียมและเป็นธรรม
ป้องกันไม่ให้มีความขัดแย้งทางผลประโยชน์หรือการใช้ข้อมูลภายใน
เพื่อหาผลประโยชน์ให้แก่ตนเองและผู้อื่นโดยมิชอบ มีการเปิดเผยข้อมูลอย่างโปร่งใส ถูกต้อง
ครบถ้วน ผ่านช่องทางที่เข้าถึงข้อมูลได้ง่าย อย่างเท่าเทียมและน่าเชื่อถือ
มีจรรยาบรรณในการดำเนินธุรกิจต่อผู้มีส่วนได้เสียทุกกลุ่ม ได้แก่ ผู้ถือหุ้น ลูกค้า คู่ค้า คู่แข่ง เจ้าหนี้
พนักงาน สังคมและสิ่งแวดล้อม รวมถึงนโยบายการไม่ละเมิดสิทธิมนุษยชน
ความเป็นกลางทางการเมือง การสื่อสารทางการตลาดอย่างเหมาะสม
มีการรักษาสิ่งแวดล้อมและสังคม เพื่อการพัฒนาอย่างมั่นคงและยั่งยืน”

หลักการกำกับดูแลกิจการที่ดีของบริษัทฯ ได้แบ่งออกเป็น 7 ส่วน ดังต่อไปนี้

ส่วนที่ 1 ความรับผิดชอบของคณะกรรมการบริษัทฯ

คณะกรรมการบริษัทฯ ถือเป็นหัวใจสำคัญของการกำกับดูแลกิจการที่ดี
ประกอบด้วยผู้ทรงคุณวุฒิในสาขาต่างๆ ที่มีความเชี่ยวชาญ มีประสบการณ์ มีภาวะผู้นำ มีวิสัยทัศน์
มีความเป็นอิสระในการตัดสินใจ
อุทิศเวลาและพยายามอย่างเต็มที่ในการปฏิบัติหน้าที่ตามความรับผิดชอบ ระมัดระวัง
และซื่อสัตย์สุจริต เพื่อประโยชน์สูงสุดของบริษัทฯ และผู้ถือหุ้น โดยได้กำหนดองค์ประกอบ คุณสมบัติ
บทบาท หน้าที่ความรับผิดชอบ ของคณะกรรมการและคณะอนุกรรมการทุกคณะ
รวมทั้งการกำหนดนโยบาย หลักเกณฑ์วิธีการสรรหาและกำหนดค่าตอบแทนของกรรมการ
และผู้บริหารของบริษัทฯ ตลอดจนการจัดทำแผนสืบทอดตำแหน่ง การจัดอบรมโครงการ HRD
(Human Resource Development) สำหรับพัฒนาผู้บริหารและบุคลากรทุกระดับในองค์กร
มีแผนการส่งเสริมให้ผู้บริหารเข้าอบรมหลักสูตรที่เกี่ยวข้องและจำเป็นในการพัฒนาทักษะการบริหาร
อีกทั้งให้ความเห็นชอบนโยบายการกำกับดูแลกิจการที่ดี นโยบายการบริหารความเสี่ยง
ให้ครอบคลุมทั้งองค์กรเป็นลายลักษณ์อักษร ซึ่งเป็นส่วนหนึ่งของกฎบัตรการบริหารความเสี่ยง
และได้เผยแพร่ข้อมูล บนเว็บไซต์ของบริษัทฯ และในรายงานประจำปี

คณะกรรมการบริษัทฯ กำหนดให้ตำแหน่งประธานกรรมการบริษัทฯ
และกรรมการผู้จัดการเป็นคนละบุคคลกัน
จึงกำหนดขอบเขตอำนาจหน้าที่และความรับผิดชอบที่แยกจากกัน
และกำหนดจำนวนบริษัทที่กรรมการผู้จัดการจะไปดำรงตำแหน่งให้เหมาะสมกับลักษณะหรือสภาพธุรกิจของบริษัทฯ
ซึ่งไม่ควรเกิน 3 บริษัทจดทะเบียน

รวมทั้งกำหนดให้มีการประเมินผลการปฏิบัติงานตนเองของคณะกรรมการบริษัทฯ ทั้งคณะ ปีละ 1
ครั้ง เพื่อให้กรรมการได้ทบทวนผลการปฏิบัติงานของตนว่ามีจุดแข็ง จุดอ่อน อย่างไร
และมีการปรับปรุงการปฏิบัติงานของคณะกรรมการเพื่อเกิดประโยชน์สูงสุดต่อการดำเนินงานของบริษัทฯ

ส่วนที่ 2 สิทธิของผู้ถือหุ้น

บริษัทฯ ให้ความสำคัญถึงสิทธิของผู้ถือหุ้น โดยไม่กระทำการใดๆ
อันเป็นการละเมิดหรือลิดรอนสิทธิของผู้ถือหุ้น และส่งเสริมให้
ผู้ถือหุ้นทุกรายได้ใช้สิทธิขั้นพื้นฐานตามที่กฎหมายกำหนด

แนวปฏิบัติที่ดีเกี่ยวกับสิทธิของผู้ถือหุ้น

1.  บริษัทฯ ได้กำหนดนโยบายการกำกับดูแลกิจการที่ดี โดยคำนึงถึงสิทธิของผู้ถือหุ้น
    การปกป้องสิทธิ และส่งเสริมให้ ผู้ถือหุ้นใช้สิทธิขั้นพื้นฐานตามที่กฎหมายกำหนด

2.  บริษัทฯ จัดให้มีเว็บไซต์ เพื่อเสนอข้อมูลที่สำคัญ ข่าวสารต่างๆ เช่น
    รายงานงบการเงินประจำไตรมาส ประจำปี แบบแสดงข้อมูลประจำปี (แบบ 56-1)
    รายงานประจำปี (แบบ 56-2) รวมทั้งหนังสือเชิญประชุมผู้ถือหุ้นซึ่งมีข้อมูล วัน เวลา สถานที่
    วาระการประชุม ข้อมูลประกอบการตัดสินใจแต่ละวาระ กฎเกณฑ์ต่างๆ ที่ใช้ในการประชุม
    และขั้นตอนการออกเสียงอย่างครบถ้วน
    ซึ่งเป็นข้อมูลเดียวกับที่จัดส่งให้ผู้ถือหุ้นในรูปแบบเอกสาร
    โดยเผยแพร่ข้อมูลผ่านทางเว็บไซต์ของบริษัทฯ อย่างน้อย 30 วันก่อนการประชุม
    เพื่อให้ผู้ถือหุ้นได้มีเวลาศึกษาข้อมูลอย่างเพียงพอ

3.  บริษัทฯ จัดให้มีการประชุมผู้ถือหุ้น โดยอำนวยความสะดวก
    สถานที่จัดประชุมตั้งอยู่ใจกลางเมือง สะดวกต่อการเดินทาง
    และจัดให้มีเวลาดำเนินการประชุมอย่างเพียงพอ

4.  บริษัทฯ ได้กำหนดให้คณะกรรมการบริษัทฯ คณะอนุกรรมการ และผู้บริหาร
    เข้าร่วมประชุมผู้ถือหุ้นทุกครั้ง
    โดยประธานในที่ประชุมจัดสรรเวลาให้เหมาะสมและเปิดโอกาสให้ผู้ถือหุ้นมีสิทธิเท่าเทียมกันในการแสดงความคิดเห็น
    และซักถามข้อสงสัย ซึ่งบริษัทฯ ได้จดบันทึกประเด็นข้อซักถาม หรือความคิดเห็น
    หรือข้อเสนอแนะของผู้ถือหุ้นอย่างถูกต้อง ครบถ้วน ในรายงานการประชุม
    และเผยแพร่บนเว็บไซต์ของบริษัทฯ ทั้งภาษาไทยและภาษาอังกฤษ

5.  บริษัทฯ เปิดโอกาสให้สิทธิแก่ผู้ถือหุ้นส่งคำถามที่เกี่ยวกับวาระการประชุมล่วงหน้าอย่างน้อย 3
    สัปดาห์ก่อนวันประชุม ผู้ถือหุ้น ผ่านทางเว็บไซต์ของบริษัทฯ

6.  บริษัทฯ ได้ปฏิบัติตามแนวทางการประเมินคุณภาพการจัดประชุมผู้ถือหุ้น (AGM Checklist)
    ซึ่งจัดทำโดยสมาคมส่งเสริม ผู้ลงทุนไทย สรุปในปี 2555
    ได้รับผลการประเมินคุณภาพการจัดประชุมผู้ถือหุ้นอยู่ในช่วงคะแนน 100 คะแนน (ผลประเมิน
    กลุ่มดีเลิศ)

ส่วนที่ 3 การปฏิบัติต่อผู้ถือหุ้นอย่างเท่าเทียมกัน

บริษัทฯ
มีมาตรการดูแลผู้ถือหุ้นให้ได้รับการปฏิบัติและปกป้องสิทธิขั้นพื้นฐานอย่างเท่าเทียมกันและเป็นธรรม
รวมทั้งได้มีมาตรการป้องกันไม่ให้มีการขัดแย้งทางผลประโยชน์ หรือการใช้ข้อมูลภายใน
เพื่อแสวงหาผลประโยชน์ให้แก่ตนเองและผู้อื่นโดยมิชอบ

แนวปฏิบัติที่ดีเกี่ยวกับการปฏิบัติต่อผู้ถือหุ้นอย่างเท่าเทียมกัน

1.  บริษัทฯ อำนวยความสะดวกแก่ผู้ถือหุ้นอย่างเท่าเทียมกันทั้งการเข้าร่วมประชุม
    การได้รับสารสนเทศและการใช้สิทธิออกเสียงลงคะแนนในที่ประชุมผู้ถือหุ้น โดยบริษัทฯ
    จะจัดส่งหนังสือเชิญประชุมโดยระบุความเห็นของคณะกรรมการ
    พร้อมทั้งข้อมูลประกอบการประชุมแต่ละวาระ ให้ผู้ถือหุ้นล่วงหน้าก่อนวันประชุมไม่น้อยกว่า 7
    วัน พร้อมทั้งโฆษณาคำบอกกล่าวเชิญประชุมในหนังสือพิมพ์ไม่น้อยกว่า 3 วันก่อนวันประชุม
    โดยไม่มีการเพิ่มวาระการประชุมที่ไม่ได้แจ้งผู้ถือหุ้นทราบล่วงหน้าก่อน
    เพื่อให้ผู้ถือหุ้นมีเวลาเพียงพอในการพิจารณาและศึกษาข้อมูลสำหรับการเข้าร่วมประชุมลงมติ

2.  บริษัทฯ
    เปิดโอกาสให้สิทธิแก่ผู้ถือหุ้นส่วนน้อยในการเสนอวาระการประชุมผู้ถือหุ้นและเสนอแต่งตั้งกรรมการรายใหม่ล่วงหน้าอย่างน้อย
    3 เดือน ก่อนวันสิ้นสุดรอบปีบัญชี โดยมีวิธีปฏิบัติที่กำหนดไว้อย่างชัดเจน

3.  ในกรณีที่ผู้ถือหุ้นไม่สามารถเข้าร่วมประชุมได้
    ผู้ถือหุ้นสามารถมอบฉันทะให้กับบุคคลอื่นเป็นผู้รับมอบฉันทะให้เข้าร่วมประชุมแทน ซึ่งบริษัทฯ
    ได้เพิ่มทางเลือกให้กับผู้ถือหุ้น โดยการเสนอให้กรรมการอิสระเป็นผู้รับมอบฉันทะจากผู้ถือหุ้น
    ในการเข้าร่วมประชุมและออกเสียงลงคะแนนตามความประสงค์ของผู้ถือหุ้น
    โดยจะระบุรายชื่อกรรมการอิสระผู้รับมอบอำนาจในหนังสือมอบฉันทะที่แนบมาพร้อมกับหนังสือเชิญประชุม

4.  บริษัทฯ สนับสนุนให้มีการใช้บัตรลงคะแนนเสียงในวาระที่สำคัญ เช่น การทำรายการเกี่ยวโยง
    การทำรายการได้มาหรือจำหน่ายไปซึ่งสินทรัพย์ เป็นต้น เพื่อความโปร่งใสและตรวจสอบได้
    ในกรณีมีข้อโต้แย้งในภายหลัง

5.  บริษัทฯ ได้กำหนดให้มีแนวทางปฏิบัติที่ดีเกี่ยวกับการดูแลเรื่องการใช้ข้อมูลภายใน
    โดยห้ามมิให้กรรมการ ผู้บริหาร และพนักงานทุกระดับของบริษัทฯ ใช้ข้อมูลภายในของบริษัทฯ
    ที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตน ซึ่งรวมถึงการซื้อขายหลักทรัพย์ หากบริษัทฯ พบว่า ผู้ถือหุ้น
    กรรมการ ผู้บริหาร และพนักงานของบริษัทฯ กระทำผิดข้อห้ามตามแนวปฏิบัติที่กำหนดไว้
    บริษัทฯ จะดำเนินการตามกฎหมายและลงโทษต่อผู้กระทำความผิด

6.  บริษัทฯ ได้กำหนดให้มีการรายงานการถือครองหลักทรัพย์ของกรรมการ
    และผู้บริหารให้ที่ประชุมคณะกรรมการบริษัทฯ ทราบทุกครั้งที่มีการประชุม

ส่วนที่ 4 บทบาทของผู้มีส่วนได้เสีย

บริษัทฯ ให้ความสำคัญและคำนึงถึงสิทธิของผู้มีส่วนได้เสียกลุ่มต่างๆ
ตามบทบัญญัติของกฎหมายที่เกี่ยวข้อง ไม่กระทำการใดๆ ที่เป็นการละเมิดสิทธิของผู้มีส่วนได้เสีย
ส่งเสริมให้เกิดความรับผิดชอบระหว่างบริษัทฯ กับผู้มีส่วนได้เสียทุกกลุ่ม
ในการสร้างความมั่นคงอย่างยั่งยืนของบริษัทฯ

แนวปฏิบัติที่ดีเกี่ยวกับบทบาทของผู้มีส่วนได้เสีย

1.  บริษัทฯ ได้กำหนดกรอบของจรรยาบรรณทางธุรกิจ โดยประกาศในเว็บไซต์ของบริษัทฯ
    เพื่อเป็นแนวปฏิบัติต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
    พนักงาน และผู้บริหารของบริษัทฯ หรือผู้มีส่วนได้เสียภายนอก เช่น ผู้ถือหุ้น ลูกค้า คู่ค้า คู่แข่ง
    เจ้าหนี้ สังคม และสิ่งแวดล้อม รวมถึงนโยบายการไม่ละเมิดสิทธิมนุษยชน
    ความเป็นกลางทางการเมือง และการสื่อสารทางการตลาด

2.  บริษัทฯ ได้กำหนดมาตรการหรือช่องทางในการมีส่วนร่วมของผู้มีส่วนได้เสีย
    โดยเปิดเผยข้อมูลที่เกี่ยวข้องให้ผู้มีส่วนได้เสียได้รับทราบ
    และเปิดโอกาสให้ผู้มีส่วนได้เสียแจ้งเบาะแสหรือข้อร้องเรียนผ่านคณะกรรมการตรวจสอบโดยไม่ผ่านผู้บริหารของบริษัทฯ
    ซึ่งสามารถส่งทางไปรษณีย์ หรือทาง E-Mail Address : Corpcenter@dbp.co.th
    ได้โดยตรง โดยไม่ต้องเปิดเผยชื่อผู้แจ้งเบาะแสหรือผู้ร้องเรียนแต่อย่างใด
    เพื่อให้คณะกรรมการตรวจสอบ
    ดำเนินการตรวจสอบข้อมูลหรือข้อเท็จจริงตามที่มีผู้แจ้งเบาะแสดังกล่าว
    แล้วนำเสนอคณะกรรมการบริษัทฯ โดยตรง
    เพื่อพิจารณาหามาตรการป้องกันและพิจารณาชดเชยค่าเสียหายให้ผู้ถูกละเมิดอย่างเหมาะสมตามเหตุผลของเรื่องเป็นกรณีๆ
    ไป

3.  บริษัทฯ ได้กำหนดนโยบายคุณภาพ นโยบายความปลอดภัยและสิ่งแวดล้อม
    นโยบายด้านการรับผิดชอบต่อสังคม และส่งเสริมให้พนักงานปฏิบัติตามนโยบายดังกล่าว
    เพื่อให้ผู้เกี่ยวข้องมั่นใจได้ว่าบริษัทฯ คำนึงถึงปัจจัยด้านคุณภาพ ความปลอดภัยและสิ่งแวดล้อม
    และมีการพัฒนาอย่างต่อเนื่อง

4.  บริษัทฯ ได้กำหนดหลักเกณฑ์ เงื่อนไขและวิธีการรายงานการมีส่วนได้เสียของกรรมการ
    ผู้บริหาร และบุคคลที่มีความเกี่ยวข้อง ให้เป็นไปตามมาตรา 89/14
    แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

5.  บริษัทฯ ได้แต่งตั้งคณะกรรมการรับผิดชอบต่อสังคมและสิ่งแวดล้อม (Corporate Social
    Responsibility : CSR) เพื่อกำหนดนโยบาย หลักเกณฑ์
    แนวทางในการปฏิบัติเพื่อสะท้อนถึงแนวคิด CSR
    กับการดำเนินธุรกิจของประธานกรรมการบริษัทฯ
    รวมทั้งส่งเสริมและสนับสนุนให้พนักงานทุกคนมีส่วนร่วมในการดำเนินงาน

6.  บริษัทฯ ได้กำหนดแนวทางปฏิบัติเกี่ยวกับการไม่ล่วงละเมิดทรัพย์สินทางปัญญาและลิขสิทธิ์

7.  บริษัทฯ
    ได้กำหนดแนวทางปฏิบัติเกี่ยวกับการต่อต้านการทุจริตและห้ามจ่ายสินบนเพื่อผลประโยชน์ทางธุรกิจ

ส่วนที่ 5 การเปิดเผยข้อมูลและความโปร่งใส

บริษัทฯ ต้องดูแลการเปิดเผยข้อมูลสำคัญที่เกี่ยวข้องกับบริษัทฯ ทั้งรายงานทางการเงิน
และที่มิใช่ข้อมูลทางการเงินต่างๆ อย่างถูกต้องครบถ้วน ทันเวลา โปร่งใส
ผ่านช่องทางที่เข้าถึงข้อมูลได้ง่าย มีความเท่าเทียมกันและน่าเชื่อถือ

แนวปฏิบัติที่ดีเกี่ยวกับการเปิดเผยข้อมูลและความโปร่งใส

1.  บริษัทฯ มีนโยบายเรื่องการเปิดเผยข้อมูลที่สำคัญของบริษัทฯ อย่างถูกต้อง ครบถ้วน ทันเวลา
    น่าเชื่อถือ ตามข้อกำหนดของ สำนักงาน ก.ล.ต.
    และตลาดหลักทรัพย์แห่งประเทศไทยผ่านช่องทางต่างๆ และทางเว็บไซต์ของบริษัทฯ
    ทั้งภาษาไทยและภาษาอังกฤษ เพื่อให้ผู้ใช้ข้อมูลสามารถเข้าถึงข้อมูลได้อย่างเท่าเทียมกัน
    และปรับปรุงข้อมูลให้เป็นปัจจุบันอยู่เสมอ

2.  บริษัทฯ มีการเปิดเผยข้อมูลในแบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) ตามข้อกำหนดของสำนักงาน ก.ล.ต.
    และตลาดหลักทรัพย์แห่งประเทศไทย

3.  บริษัทฯ ได้กำหนดให้คณะกรรมการบริษัทฯ
    มีการรายงานความรับผิดชอบของคณะกรรมการบริษัทฯ
    ต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี (แบบ 56-2)

4.  บริษัทฯ เปิดเผยบทบาทและหน้าที่ของคณะกรรมการบริษัทฯ และคณะอนุกรรมการ
    จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมาและความเห็นจากการทำหน้าที่

5.  ในส่วนของงานด้านผู้ลงทุนสัมพันธ์ (Investor Relations) บริษัทฯ
    มีสำนักงานลงทุนสัมพันธ์
    โดยมอบหมายให้ผู้บริหารระดับผู้ช่วยกรรมการผู้จัดการสายการขายและการตลาดขึ้นไป
    เป็นผู้รับผิดชอบในการสื่อสารให้ข้อมูลแก่นักลงทุน นักวิเคราะห์ ผู้ถือหุ้น และผู้ที่สนใจทั่วไป
    ซึ่งสามารถติดต่อได้ที่หมายเลขโทรศัพท์ 0-3622-4001 ถึง 8 หรือ E-Mail Address :
    Corpcenter@dbp.co.th

6.  ในปี 2555 บริษัทฯ ได้มีการพบนักลงทุนและผู้ที่สนใจทั่วไปโดยการพาเยี่ยมชมโรงงาน 1 ครั้ง
    มีการพบนักวิเคราะห์ อย่างน้อยไตรมาสละ 1
    ครั้งเพื่อเสนอข้อมูลผลการดำเนินงานประจำปีและรายไตรมาส และมีการพบสื่อต่างๆ
    อย่างน้อยเดือนละครั้ง เพื่อการสื่อสารข้อมูลผลการดำเนินงานของบริษัทฯ
    และสื่อสารการตลาดต่างๆ เป็นต้น

ส่วนที่ 6 แนวปฏิบัติที่ดีเกี่ยวข้องกับหลักการกำกับดูแลกิจการที่ดี

เพื่อให้บรรลุวัตถุประสงค์การกำกับดูแลกิจการที่ดี โดยแสดงให้เห็นว่าบริษัทฯ
มีระบบบริหารจัดการที่มีประสิทธิภาพ โปร่งใส ตรวจสอบได้
เป็นเครื่องมือที่ช่วยสร้างความเชื่อมั่นและมั่นใจให้แก่ผู้มีส่วนได้เสียทุกฝ่าย คณะกรรมการบริษัทฯ
จึงได้กำหนดแนวปฏิบัติเกี่ยวกับการกำกับดูแลกิจการที่ดี เช่น แนวปฏิบัติที่ดีของคณะกรรมการบริษัทฯ
ผู้บริหารและพนักงานบริษัทฯ การบริหารทรัพยากรบุคคล การบัญชีและการเงิน การควบคุมภายใน
การใช้เทคโนโลยีสารสนเทศและการสื่อสาร เป็นต้น

ส่วนที่ 7 จรรยาบรรณ

ตามที่ประชุมคณะกรรมการบริษัทฯ ครั้งที่ 156 เมื่อวันที่ 18 มีนาคม 2548
มีมติอนุมัติให้ประกาศใช้จรรยาบรรณทางธุรกิจ (Code of Conduct)
เพื่อการดำเนินกิจการของบริษัทฯ ให้เป็นไปตามนโยบายการกำกับดูแลกิจการที่ดี (Good
Corporate Governance) จึงได้กำหนดกรอบของจรรยาบรรณทางธุรกิจ
เพื่อเป็นแนวปฏิบัติต่อสิทธิของผู้มีส่วนได้เสียทุกกลุ่ม
จรรยาบรรณในเรื่องความขัดแย้งทางผลประโยชน์ ไม่ว่าจะเป็นผู้มีส่วนได้เสียภายใน ได้แก่
พนักงาน และผู้บริหารของบริษัทฯ หรือผู้มีส่วนได้เสียภายนอก เช่น ผู้ถือหุ้น ลูกค้า คู่ค้า คู่แข่ง
เจ้าหนี้ สังคม และสิ่งแวดล้อม รวมทั้งนโยบายการไม่ละเมิดสิทธิมนุษยชน
ความเป็นกลางทางการเมือง และการสื่อสาร ทางการตลาด โดยคณะกรรมการบริษัทฯ
ได้สอบทานและปรับปรุงจรรยาบรรณทางธุรกิจ อย่างเหมาะสมและสม่ำเสมอ

การพัฒนาด้านการกำกับดูแลกิจการในปี 2555

1.  บริษัทฯ ได้จัดให้มีกระบวนการติดตามและดูแลให้มีการปฏิบัติตามคู่มือการกำกับดูแลกิจการที่ดี
    และประกาศจรรยาบรรณธุรกิจให้กับพนักงานทุกคนเพื่อพัฒนาไปสู่วัฒนธรรมองค์กร
    โดยบรรจุเรื่องการกำกับดูแลกิจการที่ดี ความรับผิดชอบต่อสังคม
    และจรรยาบรรณธุรกิจของบริษัทฯ เป็นส่วนหนึ่งของการปฐมนิเทศน์พนักงานใหม่
    การอบรมพัฒนาพนักงาน การอบรม ISO และ Safety อีกทั้งจัดทำเป็นเอกสารแผ่นพับ
    เพื่อเผยแพร่ให้พนักงานทุกคนได้รับทราบ

2.  บริษัทฯ ได้ร่วมโครงการพัฒนาบริษัทจดทะเบียน ด้านการกำกับดูแลกิจการที่ดี ประจำปี 2555
    ซึ่งจัดขึ้นโดยตลาดหลักทรัพย์แห่งประเทศไทย ร่วมกับ PWC (PricewaterhouseCoopers
    ABAS Ltd.) เพื่อวิเคราะห์และประเมินหลักการกำกับดูแลกิจการที่ดีของบริษัทฯ ให้คำปรึกษา
    ข้อเสนอแนะ รวมถึงการวางระบบในเบื้องต้นด้าน Corporate Governance Practices
    ระบบบริหารความเสี่ยง และระบบการควบคุมภายใน
    รวมทั้งสนับสนุนการเสริมสร้างความรู้แก่บริษัทฯ
    เพื่อประโยชน์ต่อการปรับปรุงและพัฒนาด้านการกำกับดูแลกิจการที่ดีต่อไป

3.  บริษัทฯ ได้ร่วมโครงการให้คำปรึกษาด้านนักลงทุนสัมพันธ์แก่บริษัทจดทะเบียนในปี 2555
    ซึ่งจัดขึ้นโดยตลาดหลักทรัพย์ แห่งประเทศไทย ร่วมกับ PYI (PYI Consulting
    Co.,Ltd.) เพื่อวิเคราะห์ ให้คำปรึกษา ให้ความรู้ด้านการจัดทำข้อมูล
    และการนำเสนองานด้านนักลงทุนสัมพันธ์
    รวมทั้งทบทวนและประเมินผลการดำเนินงานเพื่อการปรับปรุงแก้ไขงานด้านนักลงทุนสัมพันธ์ของบริษัทฯ
    ต่อไปในอนาคต

รายงานคณะกรรมการกำกับดูแลกิจการที่ดี

คณะกรรมการบริษัทฯ ได้เห็นความสำคัญในการกับดูแลกิจการที่ดี
จึงได้มอบหมายให้คณะกรรมการจัดการในการแต่งตั้งคณะกรรมการกำกับดูแลกิจการที่ดี
เพื่อกำหนดนโยบาย หลักเกณฑ์ และแนวปฏิบัติที่ดีให้เป็นไปตามหลักการกำกับดูแลกิจการที่ดี
รวมทั้งการดำเนินงานด้านความรับผิดชอบต่อสังคม เพื่อให้มีการบริหารจัดการอย่างมีประสิทธิภาพ
โปร่งใส สามารถตรวจสอบ อันเป็นการสร้างความมั่นใจแก่ ผู้มีส่วนได้เสียทุกฝ่าย โดยในรอบปี
2555 คณะกรรมการกำกับดูแลกิจการที่ดี ได้จัดให้มีการประชุมรวม 7 ครั้ง
เพื่อติดตามแผนงานการกำกับดูแลกิจการที่ดี ซึ่งสรุปสาระสำคัญได้ดังนี้

1.  จัดทำคู่มือการกำกับดูแลกิจการที่ดี (Good Corporate Governance Handbook)
    เพื่อให้กรรมการ ผู้บริหารและพนักงาน ทุกคนได้ยึดเป็นแนวปฏิบัติในการดำเนินงาน
    โดยได้ทำการเผยแพร่บนเว็บไซต์และอินทราเน็ตของบริษัทฯ

2.  จัดให้มีกระบวนการติดตามและดูแลให้มีการปฏิบัติตามคู่มือการกำกับดูแลกิจการที่ดี
    และประกาศเผยแพร่จรรยาบรรณธุรกิจให้กับพนักงานทุกคนเพื่อพัฒนาไปสู่วัฒนธรรมองค์กร
    โดยบรรจุเรื่องการกำกับดูแลกิจการที่ดี ความรับผิดชอบต่อสังคม
    และจรรยาบรรณธุรกิจเป็นส่วนหนึ่งของการปฐมนิเทศน์พนักงานใหม่ การอบรมพัฒนาพนักงาน
    การอบรม ISO และ Safety อีกทั้งจัดทำเป็นเอกสารแผ่นพับ
    เพื่อเผยแพร่ให้พนักงานทุกคนได้รับทราบ

3.  เข้าร่วมโครงการด้านการกำกับดูแลกิจการที่ดี ได้แก่ โครงการพัฒนาบริษัทจดทะเบียน
    ด้านการกำกับดูแลกิจการที่ดี ประจำปี 2555
    ซึ่งดำเนินการโดยตลาดหลักทรัพย์แห่งประเทศไทย
    เพื่อพัฒนาและปรับปรุงการกำกับดูแลกิจการของบริษัทฯ
    ให้เป็นสากลและสร้างความมั่นใจแก่ผู้มีส่วนได้เสียทุกฝ่าย

4.  กำหนดให้มีการประเมินผลการปฏิบัติงานตนเองของคณะกรรมการบริษัทฯ ทั้งคณะ ปีละ 1 ครั้ง
    เพื่อให้กรรมการได้ทบทวน ผลการปฏิบัติงานของตนว่ามีจุดแข็ง จุดอ่อน อย่างไร
    และมีการปรับปรุงการปฏิบัติงานของคณะกรรมการเพื่อเป็นประโยชน์สูงสุดต่อการดำเนินงานของบริษัทฯ
    ซึ่งผลการประเมินประจำปี 2555 ได้คะแนนรวมสูงกว่าปีก่อน

5.  ด้วยความมุ่งมั่นที่จะเป็นองค์กรชั้นนำ มีการบริหารงานจัดการอย่างมืออาชีพ
    ให้ความสำคัญกับการกำกับดูแลกิจการที่ดี ในปี 2555 บริษัทฯ
    ได้รับรางวัลจากการประเมินด้านการกำกับดูแลกิจการ ดังนี้

-   รางวัลระดับ 5 ดาว อยู่ในกลุ่ม “ดีเลิศ (Excellent)” รางวัลระดับ Top Quartile
    ในกลุ่มตลาดที่มีมูลค่าหลักทรัพย์ 3,000-9,999 ล้านบาท

-   รางวัล “ดีเด่น” ประเภทรางวัล บริษัทจดทะเบียนด้านผลดำเนินงาน ในงาน “SET Awards
    2012”

-   รางวัลการประเมินคุณภาพ AGM ได้คะแนนอยู่ในช่วง 100 คะแนน (ดีเลิศ)
    ของบริษัทจดทะเบียน ประจำปี 2555 โดยสมาคมส่งเสริมผู้ลงทุนไทย (TIA)

การดำเนินงานด้านการกำกับดูแลกิจการในปีที่ผ่านมา บริษัทฯ
สามารถดำเนินการได้บรรลุตามเป้าหมายที่วางไว้ คณะกรรมการกำกับ ดูแลกิจการที่ดี
จะมุ่งมั่นพัฒนาการดำเนินงานด้านการกำกับดูแลกิจการที่ดีและความรับผิดชอบต่อสังคมของบริษัทฯ
ให้เกิดประสิทธิผลยิ่งขึ้น เพื่อประโยชน์สูงสุดต่อผู้ถือหุ้น ชุมชน สังคม และสิ่งแวดล้อม
และผู้มีส่วนได้เสียทุกฝ่ายในภาพรวม

  วันที่ 1 มีนาคม 2556

[] ในนามคณะกรรมการกำกับดูแลกิจการที่ดี

  (นายสาธิต สุดบรรทัด)

ประธานคณะกรรมการกำกับดูแลกิจการที่ดี

8.6 การดูแลเรื่องการใช้ข้อมูลภายใน

บริษัทฯ ได้กำหนดมาตรการและแนวทางปฏิบัติเกี่ยวการดูแลเรื่องการใช้ข้อมูลภายในของบริษัทฯ
ที่ยังไม่ได้เปิดเผย ต่อสาธารณชนอันเป็นสาระสำคัญ ไปใช้เพื่อประโยชน์ส่วนตนและผู้อื่น
ในคู่มือการกำกับดูแลกิจการที่ดี สรุปสาระสำคัญได้ดังนี้

1.  บริษัทฯ ได้แจ้งให้กรรมการ
    และผู้บริหารทราบถึงภาระหน้าที่ในการรายงานการถือหลักทรัพย์ในบริษัทฯ ของตนเองคู่สมรส
    และบุตรที่ยังไม่บรรลุนิติภาวะ
    ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
    59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

2.  บริษัทฯ ห้ามมิให้กรรมการ ผู้บริหาร ผู้จัดการฝ่าย และพนักงานของบริษัทฯ
    ใช้ข้อมูลภายในของบริษัทฯ
    ที่ยังไม่ได้เปิดเผยต่อสาธารณชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตน ซึ่งรวมถึงเพื่อการซื้อขายหลักทรัพย์ ทั้งนี้
    ห้ามมิให้บุคคลที่ล่วงรู้ข้อมูลภายใน และยังมิได้เปิดเผยข้อมูลดังกล่าวต่อสาธารณชน
    ซื้อขายหลักทรัพย์ของบริษัทฯ ในช่วงระยะเวลา 1
    เดือนก่อนที่ข้อมูลดังกล่าวจะเปิดเผยสู่สาธารณชน หากบริษัทฯ พบว่าผู้ถือหุ้น กรรมการ
    ผู้บริหาร ผู้จัดการ และพนักงานของบริษัทฯ กระทำผิดข้อห้ามตามประกาศดังกล่าว บริษัทฯ
    จะดำเนินการตามกฎหมายและลงโทษแก่ผู้กระทำความผิดโดยเด็ดขาด

3.  ในกรณีที่กรรมการ ผู้บริหาร ผู้จัดการฝ่าย หรือพนักงานของบริษัทฯ
    กระทำผิดอันเป็นความผิดอาญาตามกฎหมายว่าด้วยหลักทรัพย์และตลาดหลักทรัพย์ บริษัทฯ
    จะดำเนินการลงโทษอย่างรุนแรงอย่างใดอย่างหนึ่งหรือหลายอย่างรวมกัน เช่น
    ตัดเงินเดือนหรือค่าตอบแทน ให้ออก หรือปลดออกจากการเป็นผู้บริหาร
    หากเป็นกรรมการให้เสนอต่อที่ประชุมผู้ถือหุ้น ของบริษัทฯ
    แจ้งการกระทำความผิดต่อตลาดหลักทรัพย์แห่งประเทศไทย และ/หรือสำนักงาน ก.ล.ต.
    เป็นต้น

4.  บริษัทฯ คาดหมายให้ กรรมการ ผู้บริหาร และพนักงานทุกระดับของบริษัทฯ
    ได้รายงานโดยสุจริตถึงการปฏิบัติที่ขัดหรือสงสัยจะขัดหลักการนำข้อมูลภายในของบริษัทฯ
    ไปใช้เพื่อประโยชน์ส่วนตน ต่อผู้บังคับบัญชา
    โดยให้ถือเป็นหน้าที่ของผู้บังคับบัญชาในการสอดส่องดูแลและให้คำแนะนำผู้ใต้บังคับบัญชาในการนำข้อมูลภายในของบริษัทฯ
    ไปใช้เพื่อประโยชน์ส่วนตน เพื่อให้มีการปฏิบัติตามหลักการที่กำหนดอย่างถูกต้อง

8.7 บุคลากร

ณ วันที่ 31 ธันวาคม 2555 บริษัทฯ มีพนักงานทั้งสิ้น 835 คน ดังนี้

  ------------------------------------ ----------------------------------
  บุคลากรตามสายงาน                      จำนวนพนักงาน (คน)

  ฝ่ายจัดการ                             17

  ฝ่ายโรงงาน                            575

  ฝ่ายสำนักงาน                           239

  รวม                                  835
  ------------------------------------ ----------------------------------

ผลตอบแทนรวมของพนักงานในปี 2554 และปี 2555 คิดเป็นเงินประมาณ 315.16 ล้านบาท และ
354.76 ล้านบาท ตามลำดับ ซึ่งประกอบด้วยเงินเดือน ค่าล่วงเวลา เบี้ยเลี้ยง และโบนัส
ในจำนวนนี้ได้รวมผลตอบแทนในรูปเงินสมทบเงินกองทุนสำรองเลี้ยงชีพ อีกจำนวน 7.33 ล้านบาท
และ 8.94 ล้านบาท ตามลำดับ

บริษัทฯ ไม่เคยมีข้อพิพาทด้านแรงงานใดๆ ในระยะ 3 ปีที่ผ่านมา เนื่องจากบริษัทฯ
มีความสัมพันธ์ที่ดีกับพนักงานเสมอมา อัตราการย้ายงานของพนักงานของบริษัทฯ อยู่ในระดับต่ำ
และพนักงานของบริษัทฯ ไม่มีการจัดตั้งสหภาพแรงงาน

ในปี 2554 และปี 2555 บริษัทฯ มีค่าใช้จ่ายในการฝึกอบรมและพัฒนาบุคลากรประมาณ 1.24
ล้านบาท และ 3.06 ล้านบาท ตามลำดับ บริษัทฯ มีนโยบายพัฒนาพนักงาน
โดยมีการจัดอบรมให้ผู้บริหารและพนักงานของบริษัทฯ หรือจัดส่งไปเข้าร่วมการสัมมนา
ทั้งในและต่างประเทศอย่างสม่ำเสมอ โดยในปี 2554 ได้มีการอบรมสัมมนา 83 หลักสูตร
และมีผู้เข้าร่วมอบรม 657 คน ในส่วนของ ปี 2555 ได้มีการอบรมสัมมนา 93 หลักสูตร
และมีผู้เข้าอบรม 835 คน

8.8 รายงานความรับผิดชอบต่อสังคม (CSR) สู่ความยั่งยืน

คณะกรรมการบริษัทฯ มีความมุ่งมั่นที่จะพัฒนาองค์กรให้มีการบริหารจัดการที่โปร่งใส มีธรรมาภิบาล
และดูแลผลประโยชน์ ของผู้มีส่วนได้เสียและสังคมโดยรวม พัฒนาบุคลากรให้มีคุณธรรม
มีความรับผิดชอบ ปฏิบัติงานด้วยความระมัดระวังและซื่อสัตย์สุจริต
ส่งเสริมให้มีคุณภาพชีวิตและสภาพแวดล้อมที่ดีขึ้น เพื่อมุ่งสู่ประสิทธิผลของความรับผิดชอบต่อสังคม
เพื่อให้กิจการของบริษัทฯ คงอยู่และเติบโตอย่างยั่งยืน เป็นที่ยอมรับของผู้มีส่วนได้เสียทุกฝ่าย
โดยดำเนินการดังนี้

1.  การกำกับดูแลกิจการที่ดี

ด้วยความมุ่งมั่นที่จะเป็นองค์กรชั้นนำที่จะดำเนินธุรกิจเพื่อสร้างความน่าเชื่อถือให้กับผู้ถือหุ้นและผู้ที่มีส่วนได้เสียต่อการดำเนินธุรกิจทุกฝ่าย
เพื่อเพิ่มมูลค่าขององค์กร และส่งเสริมการเติบโตอย่างยั่งยืน บริษัทฯ
จึงให้ความสำคัญต่อหลักการกำกับดูแลกิจการที่ดี โดยยึดหลักการดำเนินธุรกิจด้วยสำนึกรับผิดชอบ
(Accountability) ความรับผิดชอบ (Responsibility) ความเท่าเทียมกันและเป็นธรรม
(Equitable Treatment) ความโปร่งใส (Transparency)
การมีวิสัยทัศน์ที่นำไปสู่การสร้างมูลค่าเพิ่มในระยะยาว (Vision to Create Long Term
Value) และการมีจรรยาบรรณ (Ethics) ในการดำเนินธุรกิจ
รวมถึงการดูแลสังคมและสิ่งแวดล้อม (ดูรายละเอียดในเรื่องการกำกับดูแลกิจการ หน้าที่ 35)

2.  การประกอบธุรกิจด้วยความเป็นธรรม

บริษัทฯ ยึดมั่นในหลักการดำเนินธุรกิจด้วยความเป็นธรรม
และส่งเสริมให้พนักงานทุกระดับปฏิบัติหน้าที่ด้วยความระมัดระวังและซื่อสัตย์สุจริต
โดยยึดมั่นในจรรยาบรรณในการดำเนินธุรกิจ
ที่มีนโยบายในการดำเนินธุรกิจต่อผู้มีส่วนได้เสียทุกกลุ่มได้แก่ ผู้ถือหุ้น ลูกค้า คู่ค้า
และคู่แข่งทางธุรกิจ ด้วยความเป็นธรรม และไม่แสวงหาประโยชน์ส่วนตัวที่ขัดแย้ง
กับผลประโยชน์ของบริษัทฯ และผู้มีส่วนได้เสีย
อันรวมถึงการเก็บรักษาความลับที่เกี่ยวข้องกับการประกอบธุรกิจต่อผู้มี ส่วนได้เสีย

บริษัทฯ มีมาตรการชดเชยในกรณีที่ผู้มีส่วนได้เสียได้รับความเสียหายจากการที่บริษัทฯ
ละเมิดสิทธิตามกฎหมายของผู้มีส่วนได้เสีย
และเปิดโอกาสให้แจ้งเบาะแสหรือข้อร้องเรียนการกระทำความผิดกฎหมายหรือจรรยาบรรณผ่านกรรมการอิสระและกรรมการตรวจสอบ
โดยบริษัทฯ ได้จัดให้มีกระบวนการดำเนินการหลังจากมีผู้แจ้งเบาะแส
โดยให้มีการตรวจสอบข้อมูลและมีการรายงานต่อคณะกรรมการบริษัทฯ ต่อไป

บริษัทฯ จัดให้มีแนวปฏิบัติที่ดีเกี่ยวกับการรับ การให้ของขวัญ ทรัพย์สิน หรือประโยชน์อื่น
โดยมีวัตถุประสงค์ เพื่อมิให้เกิดช่องทางทุจริต หรือเกิดความลำบากใจของผู้รับ
หรือเกิดผลต่อการตัดสินใจในการปฏิบัติต่อผู้ให้ในทางที่ก่อประโยชน์ต่างตอบแทน
หรือเกิดความไม่เป็นธรรมต่อผู้เกี่ยวข้องอื่น ทั้งนี้ บริษัทฯ
จะพิจารณาเจตนาของผู้ให้และผู้รับเป็นหลัก

นอกจากนี้ยังกำหนดแนวทางในการปฏิบัติงานในหน้าที่ของผู้บริหารและพนักงานตามคุณค่าที่บริษัทฯ
มุ่งหวัง รวมถึงจรรยาบรรณและภาระความรับผิดชอบต่อผู้มีส่วนได้เสียต่างๆ
เพื่อประโยชน์ในการสร้างมาตรฐานด้านพฤติกรรมการปฏิบัติงานของผู้บริหารและพนักงานให้อยู่บนพื้นฐานของความซื่อสัตย์สุจริต
โดยให้มีการเผยแพร่คู่มือการกำกับดูกิจการที่ดี และจรรยาบรรณธุรกิจ บนเว็บไซต์ของบริษัทฯ
(www.dbp.co.th)
เพื่อให้ผู้บริหารและพนักงานได้รับทราบและถือปฏิบัติอย่างทั่วถึงทั้งองค์กรและให้มีการติดตามการปฏิบัติตามระเบียบอย่างสม่ำเสมอ

3.  การเคารพสิทธิมนุษยชนและการปฏิบัติต่อแรงงานอย่างเป็นธรรม

บริษัทฯ มีนโยบายที่จะดำเนินธุรกิจด้วยการเคารพกฎหมายและยึดหลักสิทธิมนุษยชน
และไม่สนับสนุนกิจการที่ละเมิดหลักสิทธิมนุษยชน บริษัทฯ
จะใช้หลักความยุติธรรมในการบริหารจัดการเกี่ยวกับค่าจ้างผลประโยชน์ต่างๆ
และเงื่อนไขการจ้างงานอื่นๆ รวมทั้งตระหนักถึงสิทธิเสรีภาพในการรวมกลุ่มของผู้ร่วมงาน
ไม่ใช้แรงงานบังคับหรือแรงงานเด็ก ไม่ยอมให้มีการเลือกปฏิบัติ
และจะดำเนินการเพื่อรับรองโอกาสที่เท่าเทียมกันสำหรับผู้ร่วมงานทุกคน
มีสภาพแวดล้อมในการทำงานที่มีมนุษยธรรม จัดกิจกรรมที่เปิดโอกาสให้พนักงานเข้ามามีส่วนร่วม
เพื่อสร้างความสัมพันธ์ ความสามัคคีที่องค์กรมีต่อพนักงาน ดำเนินการคัดเลือกโดยไม่กีดกันทางเพศ
สิทธิในการนับถือศาสนา การแสดงความคิดเห็นทางการเมือง เป็นต้น โดยบริษัทฯ
มุ่งเน้นที่จะดูแลพนักงานอย่างเป็นธรรม และสมศักดิ์ศรีในฐานะที่เป็นส่วนหนึ่งของบริษัทฯ
โดยจะปฏิบัติตามพระราชบัญญัติคุ้มครองแรงงานและมาตรฐานแรงงานไทย รวมทั้งกฎหมาย
ระเบียบข้อบังคับอื่นๆ ที่เกี่ยวข้อง ดังต่อไปนี้

1.  ด้านการจ้างงาน การแต่งตั้ง การโยกย้าย และการจ่ายค่าตอบแทน
    จะกระทำด้วยความเป็นธรรมโดยคำนึงถึงคุณสมบัติ คุณวุฒิการศึกษา ประสบการณ์
    สภาพร่างกายและข้อกำหนดอื่นที่จำเป็นแก่พนักงาน ในตำแหน่งนั้นๆ นอกจากนั้นบริษัทฯ
    ได้ปรับเพิ่มกองทุนสำรองเลี้ยงชีพเป็นร้อยละ 3-5 ตามอายุงาน
    เพื่อส่งเสริมให้พนักงานรู้จักออม และสามารถเลือกอัตราการออมได้ตามที่ต้องการ และบริษัทฯ
    จะสมทบให้ในอัตราเดียวกับพนักงาน

2.  ด้านสวัสดิการ การรักษาพยาบาลและความปลอดภัย ถือเป็นความรับผิดชอบของบริษัทฯ
    ที่จะต้องดูแลสวัสดิภาพของพนักงาน และรักษาสภาพการทำงานให้เป็นไปโดยถูกต้อง ปลอดภัย
    และถูกสุขลักษณะ และยึดมั่นในการปฏิบัติตามกฎหมายที่เกี่ยวข้องกับแรงงานอย่างเคร่งครัด
    พร้อมทั้งคำนึงถึงสวัสดิภาพที่ดีของพนักงานเป็นสำคัญ

3.  ด้านการร้องเรียน กำหนดให้มีการร้องเรียนของพนักงานต่อบริษัทฯ
    ในเรื่องที่เห็นว่าไม่ได้รับความเป็นธรรม มีการปฏิบัติที่ไม่ถูกต้อง

หรือมีการละเลยไม่ปฏิบัติตามข้อบังคับการทำงานหรือสัญญาหรือข้อตกลงที่ร่วมกันจัดทำไว้
โดยผู้ร้องทุกข์ต้องปฎิบัติตามขั้นตอนหรือกระบวนการร้องทุกข์ที่บริษัทฯ
กำหนดไว้ในข้อบังคับเกี่ยวกับการทำงานของบริษัทฯ

4.  ด้านการพัฒนาบุคลากร บริษัทฯ มีนโยบายพัฒนาขีดความสามารถของบุคลากร
    เพื่อเพิ่มความสามารถในการแข่งขัน
    สนับสนุนการฝึกอบรมและสัมมนาที่เกี่ยวข้องกับการทำงานในแต่ละหน่วยงาน
    ซึ่งถือเป็นส่วนสำคัญในการพัฒนาพนักงานให้มีคุณภาพและความเจริญก้าวหน้ายิ่งขึ้น โดยในปี
    2555 บริษัทฯ จัดให้มีการอบรมและพัฒนาบุคลากร ดังนี้

+-----------------------------+-------------+-----------+-------------+
| ประเภทหลักสูตร                | จำนวน       | จำนวน     | จำนวน       |
|                             |             |           |             |
|                             | หลักสูตร      | รุ่น        | ชั่วโมงฝึกอบรม |
+-----------------------------+-------------+-----------+-------------+
| Productivity Improvement    | 17          | 29        | 3,010       |
+-----------------------------+-------------+-----------+-------------+
| Standard System             | 6           | 6         | 234         |
+-----------------------------+-------------+-----------+-------------+
| Human Resource Development  | 16          | 26        | 5,625       |
+-----------------------------+-------------+-----------+-------------+
| Technical Training          | 13          | 20        | 1,287       |
+-----------------------------+-------------+-----------+-------------+
| Safety                      | 10          | 13        | 1,314       |
+-----------------------------+-------------+-----------+-------------+
| Others                      | 31          | 33        | 3,231       |
+-----------------------------+-------------+-----------+-------------+
| รวม                         | 93          | 127       | 14,701      |
+-----------------------------+-------------+-----------+-------------+

การพัฒนาบุคลากรปี 2555 มุ่งเน้นในการพัฒนาส่งเสริมค่านิยมองค์กรและสร้างวัฒนธรรมองค์กร
การพัฒนาศักยภาพบุคลากร รวมทั้งการพัฒนาด้านการเพิ่มผลผลิต และความปลอดภัยในการทำงาน
สรุปสาระสำคัญได้ดังนี้

4.1 การส่งเสริมค่านิยมองค์กรและสร้างวัฒนธรรมองค์กร

บริษัทฯ ได้มีการจัดอบรมเรื่องค่านิยมองค์กร (Core Value) ให้กับพนักงานทุกคน
โดยมีวัตถุประสงค์เพื่อเป็นการสร้างให้พนักงานมีคุณลักษณะ (Competency)
ที่เหมาะสมในการปฏิบัติงาน รวมถึงสามารถนำเอาค่านิยมองค์กรไปพัฒนาตนเอง
และนำไปใช้ประโยชน์ในชีวิตประจำวันได้ นอกจากนี้
ยังช่วยให้พนักงานเกิดความเป็นอันหนึ่งอันเดียวกันและเกิดความรักองค์กร

4.2 การพัฒนาศักยภาพบุคลากร (HR Development)

มุ่งเน้นให้พนักงานพัฒนาศักยภาพของตนเอง นอกเหนือจากศักยภาพในหน้าที่ตำแหน่งงานแล้ว
ยังหมายรวมถึง การพัฒนาศักยภาพแฝงที่อยู่ในตัวพนักงานแต่ละคน อาทิเช่น การจัดอบรม Train
the Trainer ให้กับพนักงานฝ่ายวิศวกรรมและซ่อมบำรุง เพื่อก้าวสู่การเป็นวิทยากรมืออาชีพ
และจัดชั่วโมงการสอนโดยสอนให้กับเพื่อนพนักงานด้วยกันเอง ภายใต้ชื่อโครงการ “ครูตราเพชร”

4.3 การเพิ่มผลผลิต (Productivity Improvement)

การเพิ่มปริมาณด้านการผลิต การปรับปรุงประสิทธิภาพการผลิต
เป็นการลดปริมาณของเสียที่เกิดจากกระบวนการผลิต โดยบริษัทฯ
ได้มีการจัดฝึกอบรมในทุกระดับตั้งแต่พนักงานระดับบริหารจนถึงพนักงานระดับปฏิบัติการ
ไม่ว่าจะเป็นหลักสูตร TPM Kaizen และ 5S เป็นต้น
โดยมีวัตถุประสงค์เพื่อให้พนักงานสามารถนำเอาเครื่องมือต่างๆ ในแต่ละหลักสูตร
ไปประยุกต์ใช้ในการทำงานเพื่อเพิ่มผลผลิต ปรับปรุงประสิทธิภาพ และกระบวนการทำงานให้ง่ายขึ้น
สะดวกขึ้น รวมไปถึงการลดต้นทุนการผลิตด้วย

4.4 ด้านความปลอดภัย

ด้วยบริษัทฯ ให้ความสำคัญในเรื่องความปลอดภัยเป็นลำดับแรก
จึงได้มีการจัดอบรมและให้ความรู้พนักงานในเรื่องของความปลอดภัย
โดยเริ่มตั้งแต่การทบทวนการสร้างจิตสำนึกความปลอดภัยในระดับหัวหน้างาน พนักงาน
ตลอดจนผู้รับเหมา
อีกทั้งยังมีการจัดอบรมเพื่อให้พนักงานทราบถึงบทบาทหน้าที่ในการมีส่วนร่วมเรื่องความปลอดภัย
อาทิหลักสูตร จป. หัวหน้างาน นอกจากนี้
ได้มีการจัดอบรมการปฐมพยาบาลเบื้องต้นเพื่อเป็นประโยชน์กับพนักงานที่สามารถนำความรู้ไปใช้ในการทำงานและชีวิตประจำวัน

1.  ความรับผิดชอบต่อผู้บริโภค

บริษัทฯ ตระหนักถึงความสำคัญด้านความพอใจต่อความสำเร็จของธุรกิจ บริษัทฯ
จึงมีเจตจำนงที่จะแสวงหาวิธีการที่จะตอบสนองความต้องการของลูกค้าให้มีประสิทธิภาพและประสิทธิผลยิ่งขึ้น
โดยมีแนวปฏิบัติดังต่อไปนี้

-   ส่งมอบสินค้าและให้บริการที่มีคุณภาพ
    ตรงตามหรือสูงกว่าความคาดหมายของลูกค้าในราคาที่เป็นธรรม

-   ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า
    เพื่อให้ทราบเกี่ยวกับสินค้าและบริการ
    โดยไม่มีการกล่าวเกินความเป็นจริงที่เป็นเหตุให้ลูกค้าเข้าใจผิดเกี่ยวกับคุณภาพ ปริมาณหรือ
    เงื่อนไขใดๆ ของสินค้าหรือบริการนั้นๆ

-   ติดต่อกับลูกค้าด้วยความสุภาพ มีประสิทธิภาพ และเป็นที่วางใจได้ของลูกค้า
    และจัดให้มีระบบกระบวนการที่ให้ลูกค้าร้องเรียนเกี่ยวกับคุณภาพ ปริมาณ
    ความปลอดภัยของสินค้า รวมทั้งความรวดเร็วในการตอบสนองหรือส่งมอบ และการดำเนินการ
    อย่างถึงที่สุดเพื่อให้ลูกค้าได้รับการตอบสนองอย่างรวดเร็ว

-   รักษาความลับของลูกค้า และไม่นำไปใช้เพื่อประโยชน์ของตนเองหรือผู้ที่เกี่ยวข้องโดยมิชอบ

-   ให้คำแนะนำเกี่ยวกับวิธีการใช้สินค้า และบริการของบริษัทฯ
    ให้มีประสิทธิภาพเป็นประโยชน์กับลูกค้าสูงสุด

โดยในรอบปี 2555 บริษัทฯ ไม่มีข้อร้องเรียนที่เป็นสาระสำคัญอันเกิดจากการใช้ผลิตภัณฑ์ของบริษัทฯ
อีกทั้งการให้ข้อมูลข่าวสารที่ถูกต้อง เพียงพอแก่ลูกค้า
เพื่อก่อให้เกิดประโยชน์ในการบริหารจัดการทั้งผู้ผลิตและผู้บริโภค

ทั้งนี้สำหรับความรับผิดชอบต่อผู้มีส่วนได้เสียกลุ่มอื่นๆ ได้แก่ ผู้ถือหุ้น ลูกค้า คู่ค้า คู่แข่ง
และเจ้าหนี้ทางการค้า บริษัทฯ ได้มีการประกาศใช้จรรยาบรรณทางธุรกิจ (Code of Conduct)
เพื่อใช้เป็นแนวทางในการดำเนินงานของบริษัทฯ ซึ่งรวมอยู่ในคู่มือการกับดูแลกิจการที่ดี
ที่เผยแพร่บนเว็บไซต์ของบริษัทฯ

1.  การดำเนินการด้านชุมชนและสังคม

  1. นโยบายความรับผิดชอบต่อสังคม

บริษัทฯ ยึดมั่นในการดำเนินกิจการให้เป็นไปตามนโยบายการกำกับดูแลกิจการที่ดี (Good
Governance)
และได้กำหนดให้ความรับผิดชอบต่อสังคมเป็นส่วนหนึ่งในจรรยาบรรณธุรกิจของบริษัทฯ (Code of
Conduct) เนื่องจาก บริษัทฯ ตระหนักถึงความสำคัญว่า “สังคม”
เป็นกลไกสำคัญที่จะช่วยส่งเสริมผลักดันให้กิจการของบริษัทฯ คงอยู่และเติบโตอย่างมั่นคงยั่งยืน
และเป็นที่ยอมรับจากผู้ที่เกี่ยวข้องทุกกลุ่ม โดยเริ่มจากสังคมเล็กๆ ในองค์กร ได้แก่ กรรมการ
ผู้บริหาร
และพนักงานซึ่งเป็นหัวใจสำคัญที่เสริมศักยภาพและความสามารถในการแข่งขันไปสู่สังคมระดับชุมชน
รวมทั้งเป็นการส่งเสริมให้กรรมการ ผู้บริหาร และพนักงานของบริษัทฯ
ได้ดำเนินการไปในทิศทางเดียวกัน จึงกำหนดนโยบายความรับผิดชอบต่อสังคม ดังนี้ 

“นโยบายความรับผิดชอบต่อสังคมและสิ่งแวดล้อม เป็นหน้าที่ความรับผิดชอบของกรรมการ ผู้บริหาร
และพนักงาน ในการประกอบธุรกิจอย่างมีจริยธรรม และรับผิดชอบต่อสังคม
มีส่วนร่วมในการพัฒนาชุมชน สังคม และสิ่งแวดล้อมโดยรวม มีการเคารพกฎหมายและ
หลักสิทธิมนุษยชนโดยไม่เลือกปฏิบัติ ไม่ว่าผู้ที่เกี่ยวข้องส่วนต่างๆ จะมีเชื้อชาติ สัญชาติ ศาสนา
และวัฒนธรรมที่แตกต่างกัน มีการบริหารจัดการด้วยความเป็นธรรม ปลูกฝังจิตสำนึกให้พนักงาน
ทุกระดับมีความรับผิดชอบต่อสังคมอย่างจริงจังและต่อเนื่อง โดยไม่หวัง สิ่งตอบแทน
มีการส่งเสริมให้เกิดกิจกรรมที่สร้างประโยชน์แก่ชุมชนและสังคม
เพื่อการพัฒนาอย่างมั่นคงและยั่งยืน”

  ภายใต้กรอบแนวทาง ดังต่อไปนี้

-   กิจกรรมระดับองค์กร เป็นกิจกรรมที่พัฒนาทักษะของกรรมการ ผู้บริหาร และพนักงานทุกระดับ
    เพื่อสร้างองค์ความรู้ภายในองค์กร
    ส่งเสริมให้พนักงานมีส่วนร่วมในการแสดงออกถึงความคิดเห็นต่อองค์กร
    มีส่วนร่วมในการพัฒนาชุมชน และรักษาสิ่งแวดล้อมที่ดีภายในองค์กร

-   กิจกรรมระดับชุมชน เป็นกิจกรรมที่สอดคล้องกับการดำเนินธุรกิจของบริษัทฯ
    ที่สามารถดำเนินการได้อย่างต่อเนื่อง ก่อให้เกิดประโยชน์ต่อสังคม ชุมชน
    และสิ่งแวดล้อมในระยะยาว
    ก่อให้เกิดการพัฒนาการด้านการศึกษาและการเรียนรู้อย่างต่อเนื่อง
    ทั้งคุณภาพชีวิตของคนในสังคมที่บริษัทฯ ประกอบธุรกิจ และสังคมโดยรวม
    เป็นกิจกรรมที่ช่วยเหลือสังคม กรณีเกิดภัยพิบัติ
    และสนับสนุนพัฒนาการเรียนรู้และการสร้างจิตสำนึกความรับผิดชอบต่อสังคมของเยาวชน

กำหนดให้มีการสื่อสารและเผยแพร่การดำเนินงานด้านสังคมและชุมชน เพื่อให้พนักงานของบริษัทฯ
และผู้ที่เกี่ยวข้องทุกฝ่าย ได้รับรู้ ผ่านเว็บไซต์ของบริษัทฯ ดังนี้

-   ภายในบริษัทฯ ผ่าน http://drt/ หัวข้อ “ความรับผิดชอบต่อสังคม”

-   ภายนอกบริษัทฯ ผ่าน http://www.dbp.co.th/trade_information.htm ในส่วนของ
    “ข้อมูลนักลงทุน” หัวข้อ “ความรับผิดชอบต่อสังคม”

2. กิจกรรมระดับองค์กร จากนโยบายความรับผิดชอบต่อสังคมข้างต้น ในรอบปี 2555 บริษัทฯ
ได้ส่งเสริมให้เกิดกิจกรรม ที่ส่งเสริมให้พนักงานมีส่วนร่วมในการแสดงออกถึงความคิดเห็นต่อองค์กร
มีส่วนร่วมในการพัฒนาชุมชน สังคม และรักษาสิ่งแวดล้อมที่ดีภายในองค์กร ซึ่งมีแนวทางดังนี้

1.  การดำเนินการด้านอาชีวอนามัยและความปลอดภัย (SHE)

บริษัทฯ ตระหนักถึงความสำคัญด้านอาชีวอนามัยและความปลอดภัยในการทำงาน
เพราะเชื่อว่าอุบัติเหตุ การบาดเจ็บ และโรคที่เกิดขึ้นจากการทำงาน
เป็นเรื่องที่สามารถป้องกันได้ด้วยการสร้างจิตสำนึกด้านความปลอดภัย
และความร่วมมือร่วมใจของทุกคนในองค์กร โดยปีที่ผ่านมา บริษัทฯ
ได้ดำเนินงานเรื่องความปลอดภัยของพนักงาน ผู้รับเหมา และผู้มาเยือนอย่างต่อเนื่อง
โดยมีการอบรมพัฒนา และกิจกรรมรณรงค์ส่งเสริมด้านอาชีวอนามัยและความปลอดภัยในการทำงาน
ดังนี้

1.  กิจกรรมรณรงค์ด้านความปลอดภัย เช่น

  กิจกรรม “SHE LOVE YOU : บอกรักกับชี” : รณรงค์ความปลอดภัยในเทศกาลแห่งความรัก

-   กิจกรรม “ Safety Talk และ KYT” :
    รณรงค์ส่งเสริมและบอกเล่าเรื่องราวความปลอดภัยทุกพื้นที่

-   กิจกรรม “เล่นน้ำกับชี (SHE)” : การรณรงค์สงกรานต์กลับบ้านปลอดภัย
    ในเทศกาลสงกรานต์ ได้แก่ พิธีสรงน้ำพระ รดน้ำดำหัวผู้ใหญ่ ร่วมเล่นเกมส์
    และกิจกรรมส่งพนักงานกลับบ้านพร้อมแจก “ถุงแก้ง่วง” ให้เดินทางอย่างปลอดภัย

-   กิจกรรม “ตราเพชรร่วมใจ ต้านภัยยาเสพติด” :
    รณรงค์ส่งเสริมด้านสุขภาพและลดปัจจัยที่ก่อเกิดปัญหาอาชญากรรม

-   กิจกรรม “คลีนิกเคลื่อนที่ แฮปปี้ถ้วนหน้า” :
    บริการให้คำปรึกษาด้านสุขภาพและจ่ายยาถึงพื้นที่การทำงาน

-   กิจกรรม “ตรวจสภาพและขึ้นทะเบียนรถจักรยาน” : การรณรงค์ขับขี่จักรยานอย่างปลอดภัย
    จัดระเบียบและจำกัดการใช้งานรถจักรยานภายในโรงงานให้มีความปลอดภัยในการจราจร

-   กิจกรรม “การตรวจสุขภาพประจำปี” :
    กำหนดให้มีการตรวจสุขภาพตามปัจจัยเสี่ยงทั้งในส่วนของพนักงานและผู้รับเหมา

-   กิจกรรม “Help SHE Please (ช่วยชีด้วย)” :
    รณรงค์ให้พนักงานและผู้รับเหมาแจ้งเรื่องราวที่ไม่ปลอดภัยเมื่อพบเห็นสิ่งผิดปกติที่ไม่ปลอดภัย
    อาทิ พฤติกรรมที่ไม่ปลอดภัย สภาพที่ไม่ปลอดภัย เหตุการณ์เกือบเกิดอุบัติเหตุ

-   กิจกรรม “งานสัปดาห์ความปลอดภัยในการทำงาน” :
    กิจกรรมที่รณรงค์ส่งเสริมด้านความปลอดภัย สุขภาพ และสิ่งแวดล้อม

-   กิจกรรม “การรณรงค์ปีใหม่เมาไม่ขับ” : รณรงค์เมาไม่ขับในช่วงเทศกาลปีใหม่

-   กิจกรรม “การคัดแยกขยะ” : การอบรมเรื่องการคัดแยกขยะภายในโรงงาน
    เพื่อส่งเสริมการรักษาสิ่งแวดล้อม
    ให้ทิ้งขยะให้ถูกที่เพื่อลดเวลาในการคัดแยกและการทำลายต่อไป

-   และกิจกรรมอื่นๆ

    1.  สถิติการเกิดอุบัติเหตุ ตั้งแต่ปี 2549-2555

[]

โดยในปี 2555 บริษัทฯ มีการเกิดอุบัติเหตุที่เพิ่มขึ้นจากปีก่อน 13 ครั้ง
สาเหตุเกิดจากมีจำนวนพนักงานเพิ่มขึ้นเป็นจำนวนมากทั้งพนักงานประจำและแรงงานจ้างเหมาและมีอัตราการเข้า-ออกสูงกว่าปีก่อน
ทำให้การอบรมเพื่อให้ความรู้ด้านความปลอดภัยทำได้ไม่ทั่วถึง ดังนั้นในปี 2556
จึงถือว่าเรื่องความปลอดภัยของพนักงานเป็นภาระกิจหลักที่ผู้บริหารทุกระดับต้องเข้ามาดูแลอย่างจริงจัง
เพื่อลดการเกิดอุบัติเหตุลงอย่างเป็นรูปธรรม

การอบรมให้ความรู้ด้านความปลอดภัย
คณะทำงานด้านความปลอดภัยร่วมกับฝ่ายผลิตและฝ่ายวิศวกรรมและซ่อมบำรุงได้จัดทำคู่มือการล้างเครื่องจักร
คู่มือการก่อสร้าง และเสนอแนวทางป้องกันอุบัติเหตุ
โดยตรวจประเมินและปรับปรุงความปลอดภัยที่ตัวเครื่องจักรและพื้นที่โดยรอบเครื่องจักร
เพื่อให้เครื่องจักรเกิดความปลอดภัย นอกจากนั้นแล้วยังดำเนินการอบรมความปลอดภัยพนักงานใหม่
และผู้รับเหมาเข้างานใหม่ 100 เปอร์เซ็นต์ และปรับหลักสูตรอบรมเป็นแบบเต็มวัน 6 ชั่วโมง
ร่วมประชุมตอนเช้าก่อนเริ่มงาน (Morning Safety Talk) มากกว่า 800 ครั้ง/ปี
อบรมการปฐมพยาบาลเบื้องต้น วิธีการและขั้นตอนของงานล้างเครื่องจักร
การขับรถยกอย่างถูกต้องและปลอดภัย วิธีการใช้เครนอย่างถูกต้อง อบรมดับเพลิงขั้นต้น
จัดนิทรรศการสัปดาห์ความปลอดภัยเป็นประจำ ทุกปี ในปี 2555
มีการจัดอบรมบทบาทด้านความปลอดภัยให้เจ้าหน้าที่ความปลอดภัยระดับบริหาร (จป.บริหาร)
จำนวน 59 คน และเจ้าหน้าที่ความปลอดภัยระดับหัวหน้างาน (จป.หัวหน้างาน) จำนวน 190 คน
เป็นต้น

2.  กิจกรรมที่เพิ่มประสิทธิภาพในการทำงาน

-   กิจกรรม 5ส : เป็นกิจกรรมที่ผู้บริหาร พนักงานและผู้รับเหมาทุกคน
    ร่วมมือร่วมแรงใจพัฒนาและปรับปรุงพื้นที่ให้สะอาด มีระเบียบในการจัดเก็บสินค้าและวัสดุต่างๆ
    เพื่อเพิ่มประสิทธิภาพในการทำงาน โดยแบ่งออกเป็น 4 พื้นที่ ได้แก่ โรงงานขนาดใหญ่
    โรงงานขนาดเล็ก คลังสินค้า และสำนักงาน จึงทำให้ในปีนี้ บริษัทฯ ได้รับประกาศนียบัตร
    “5s Award Model” ในงาน Thailand 5S Award จากสมาคมส่งเสริมเทคโนโลยี
    (ไทย-ญี่ปุ่น) (ส.ส.ท.) ในส่วนของสำนักงานคลังพัสดุ และคลังสินค้า เพิ่มเติมจาก
    ปีก่อนที่ได้รับในส่วนของพื้นที่สำนักงาน ฝ่ายบัญชีและการเงิน

[]

[]

สำหรับกิจกรรม 5ส ที่บริษัทฯ ได้ดำเนินการตั้งแต่ปี 2550 โดยมีวัตถุประสงค์ให้กิจกรรม 5ส
เป็นส่วนหนึ่งของการปฏิบัติงาน พนักงานทุกคนมีส่วนร่วมเพื่อสภาพแวดล้อมที่ดี
มีความปลอดภัยและสร้างจิตสำนึกของการเพิ่มประสิทธิภาพในการปฏิบัติงาน
และเล็งเห็นถึงประโยชน์ที่ได้รับเช่น ความสะอาด ความมีระเบียบในการจัดเก็บสินค้าและวัสดุต่างๆ
ที่จำเป็นเพื่อง่ายต่อการใช้งาน ลดการแตกหักของสินค้า ลดพื้นที่การจัดเก็บ
จึงได้ริเริ่มไปจัดกิจกรรม 5ส ให้ร้านลูกค้าของบริษัทฯ ซึ่งได้ดำเนินการต่อเนื่องมาหลายปี โดยในปี
2555 ได้เข้าไปจัดกิจกรรม 5ส ให้ร้านค้าของบริษัทฯ หลายราย
รวมทั้งได้เข้าไปช่วยจัดทำโครงการ 5ส เฉพาะกิจ
เป็นการช่วยเหลือลูกค้าที่ประสบภัยน้ำท่วมที่กรุงเทพมหานคร
ซึ่งสร้างความพึงพอใจให้กับลูกค้าของบริษัทฯ อย่างมาก

  []

-   โครงการ TPM : โครงการ TPM (TOTAL PRODUCTIVE MAINTENANCE)
    เป็นระบบการบำรุงรักษา ทวีผล ซึ่งดำเนินการโดยพนักงานทุกคน
    ผ่านกิจกรรมกลุ่มย่อยโดยมีจุดมุ่งหมายเพื่อปรับปรุงประสิทธิผลของเครื่องจักรให้ได้สูงสุด
    พัฒนาความรู้ และทักษะของพนักงานอันก่อให้เกิดการปรับปรุงผลการดำเนินงานขององค์กร
    จึงจัดให้มีการอบรมอย่างต่อเนื่องตั้งแต่ปี 2553 หลักสูตรที่จัดอบรม ได้แก่ TPM 6 Basics
    ซึ่งเป็นเรื่องของการปูพื้นฐานด้านช่าง 6 เรื่อง (Bolt & Nut, Pneumatics,
    Transmission, Lubrication, Electrical และHydraulics)
    ในปัจจุบันอบรมโดยวิทยากรภายในที่พัฒนามาจากพนักงานที่มีความเชี่ยวชาญในส่วนงาน
    ช่างซ่อมบำรุงแต่ละเรื่อง และปลูกฝังความรับผิดชอบต่อสังคม
    ซึ่งได้รับความร่วมมือเป็นอย่างดีจากพนักงานทุกฝ่าย

    1.  กิจกรรมระดับสังคม

กิจกรรมระดับสังคมในองค์กร เป็นกิจกรรมการดำเนินการด้านสังคมภายในบริษัทฯ
ต่อผู้มีส่วนได้เสียกับการดำเนินงานของบริษัทฯ ได้แก่ ผู้บริหาร และพนักงานของบริษัทฯ
โดยจัดให้มีกิจกรรมในเทศกาลต่างๆ เพื่อสนับสนุนให้พนักงาน มีความรัก ความ เอื้ออาทรต่อกัน
ในกรณีที่เกิดภัยพิบัติทำให้มีจิตสำนึกการช่วยเหลือกัน ซึ่งรวมถึงคนในครอบครัวของพนักงาน ดังนี้

-   กิจกรรม “ วันแม่ ” : บริษัทฯ จัดงานวันแม่ให้กับพนักงานได้ประกวดทำเสื้อบอกรักแม่
    และส่งการ์ดไปบอกรักแม่ถึงบ้าน เพื่อปลูกจิตสำนึกให้รักแม่

-   กิจกรรม “ หนูน้อยข้าวปั้น.....พันธุ์ตราเพชร ” : ในช่วงปิดภาคเรียนบริษัทฯ
    ได้จัดกิจกรรมนำบุตรของพนักงานมาฝึกทำซูชิ เพื่อส่งเสริมกิจกรรมครอบครัวจะได้นำความรู้
    ไปสร้างอาชีพ หรือร่วมทำกิจกรรมในวันหยุด กับครอบครัว

-   กิจกรรม “ การพัฒนาจิตเพื่อชีวิตสมดุล ปี 2 ” : บริษัทฯ สนับสนุนให้พนักงานได้ปฎิบัติธรรม
    ฝึกการทำสมาธิ ฟังธรรมะชำระจิตใจให้ผ่องใส เพื่อมีสติในการใช้ชีวิตและการทำงาน

-   กิจกรรม “ ช่วยเหลือพนักงานประสบภัยน้ำท่วม ” : บริษัทฯ
    มอบเงินและผลิตภัณฑ์ช่วยเหลือพนักงานที่ ประสบภัยน้ำท่วม เป็นจำนวนเงิน 3,127,934 บาท

-   กิจกรรม “ มุมนมแม่ ” :
    จัดพื้นที่ให้ความรู้และมุมสำหรับคุณแม่ในการปั๊มนมให้กับพนักงานและผู้รับเหมาหญิง

-   กิจกรรม “การบริจาคโลหิต” : พนักงานร่วมบริจาคโลหิตในเดือนมีนาคม, มิถุนายน,
    กันยายน และธันวาคม ณ ครัวตราเพชร

  3. กิจกรรมระดับชุมชน

กิจกรรมระดับชุมชน เป็นกิจกรรมที่สอดคล้องกับการดำเนินธุรกิจของบริษัทฯ
ที่สามารถดำเนินการได้อย่างต่อเนื่อง ก่อให้เกิดประโยชน์ต่อสังคมและชุมชนที่อยู่โดยรอบบริษัทฯ
ในปี 2555 บริษัทฯ ได้ดำเนินการสรุปได้ดังนี้

(ก) โครงการอบรมพัฒนาฝีมือแรงงานให้คนในชุมชน
โดยการนำความรู้และทักษะการมุงหลังคาไปอบรมให้กับคนในชุมชน
เพื่อการสร้างงานให้คนในชุมชนมีความรู้ความสามารถยึดเป็นอาชีพเพิ่มรายได้ให้กับคนในชุมชน
โดยมีหลายโครงการดังนี้

-   โครงการ “พระดาบส” : บริษัทฯ
    ได้เข้าร่วมโครงการอบรมวิชาช่างและสนับสนุนวัสดุอุปกรณ์การเรียนแก่นักเรียนโรงเรียนพระดาบส
    ในความดูแลของมูลนิธิพระดาบสในพระบรมราชูปถัมภ์ ซึ่งดำเนินการต่อเนื่องมาหลายปี บริษัทฯ
    ได้เล็งเห็น ถึงความสำคัญของพันธกิจนี้และมั่นใจในศักยภาพของบุคลากรของบริษัทฯ
    ในการมีส่วนร่วมในการพัฒนาหลักสูตรวิชาชีพช่างก่อสร้าง-เหมามุงหลังคากระเบื้อง
    สำหรับนักเรียนโรงเรียนพระดาบส เพื่อเป็นทางเลือกของนักเรียนในโครงการ
    รวมถึงเป็นการขยายฐานความรู้ความสามารถเชิงวิชาชีพเพิ่มขึ้นอีกหนึ่งสาขาวิชา

[]

  []

-   โครงการ “ลูกพระดาบส” : สมเด็จพระเทพรัตนราชสุดาฯ สยามบรมราชกุมารี
    เสด็จเป็นประธานในพิธีเปิดสวนสาธารณะเฉลิมพระเกียรติ 84 พรรษา
    พระบาทสมเด็จพระเจ้าอยู่หัวในโครงการลูกพระดาบสสมุทรปราการ ณ วันที่ 19 กันยายน
    2555 ซึ่งทางบริษัทฯ รู้สึกภาคภูมิใจในการร่วมบริจาคศาลา "เพชรพระดาบส"
    ให้กับมูลนิธิพระดาบส ในพระบรมราชูปถัมภ์

-   โครงการ “ ช่างหัวใจเพชร ” : บริษัทฯ จัดฝึกอบรมช่างหัวใจเพชรรุ่นที่ 1
    ให้คนในชุมชนพื้นที่ใกล้บริษัทฯ ให้ความรู้เกี่ยวกับการมุงหลังคา การติดตั้งไม้ฝา
    และไม้เชิงชายโดยใช้ผลิตภัณฑ์ของบริษัทฯ

โดยในปี 2556 บริษัทฯ ได้ประสานงานกับกรมพัฒนาฝีมือแรงงาน จังหวัดสระบุรี
เพื่อบรรจุโครงการ “ช่างหัวใจเพชร” ให้อยู่ในแผนปฏิบัติการพัฒนาฝีมือแรงงานปี 2556
หลักสูตรการอบรมระยะเวลา 5 วัน คือ ภาคทฤษฎี 2 วัน และภาคปฏิบัติ 3 วัน
และจะมีใบรับรองให้กับผู้ที่เข้ารับการอบรม

  []

  (ข) โครงการพัฒนาร่วมกับชุมชน

-   โครงการ “Green Village” : บริษัทฯ ได้สนับสนุนผลิตภัณฑ์กระเบื้องมุงหลังคา ฝ้าเพดาน
    และผนังภายใต้ แบรนด์ตราเพชร รวมมูลค่าประมาณ 1 ล้านบาท ให้แก่ “โครงการ Green
    Village by อินทรี” หมู่บ้านสีเขียวต้นแบบ ที่ได้ส่งมอบบ้าน จำนวน 20 หลัง
    ให้แก่ชุมชนบ้านคลองทราย อำเภอมหาราช จังหวัดพระนครศรีอยุธยา
    ซึ่งเป็นชุมชนที่ได้รับผลกระทบจากภาวะน้ำท่วมใหญ่ในปี 2554

[]

-   โครงการ “สุขอนามัยที่ดี”: บริษัทฯ ได้ร่วมสนับสนุนกระเบื้อง หลังคา และโครงหลังคา
    Diamond Ultra Truss ร่วมกับ บมจ. แสนสิริ ในโครงการสร้างโรงอาหาร
    เพื่อมอบสุขอนามัยที่ดี ให้แก่เด็กในถิ่นทุรกันดาร ณ โรงเรียนบ้านคอกช้างพัฒนา
    จังหวัดประจวบคีรีขันธ์  

-   โครงการ “ ชุมชนสัมพันธ์ ” : บริษัทฯ สนับสนุนผลิตภัณฑ์กระเบื้องหลังคาและไม้สังเคราะห์
    เพื่อใช้ในการก่อสร้างให้กับหน่วยงานราชการ สถานศึกษาในชุมชนใกล้เคียงบริษัทฯ
    และวัดวาอารามต่างๆ

  (ค) กิจกรรมร่วมกับชุมชน

[]

[]

-   งานวันเด็กแห่งชาติ : บริษัทฯ สนับสนุนจัดกิจกรรมวันเด็ก ที่ อบต.ตาลเดี่ยว
    และโรงเรียนวัดห้วยลี่ ตำบลตลิ่งชัน วันที่ 13 มกราคม 2555 มีกิจกรรมเกมส์
    ระบายสีตุ๊กตาปูน แจกของรางวัล เลี้ยงอาหาร
    และเครื่องดื่มให้กับเด็กนักเรียนและผู้ปกครองที่มาร่วมงาน

-   กิจกรรม “ แบ่งความรัก ปันน้ำใจ เพื่อเด็กตาบอด ” : ร่วมบริจาคสิ่งของ อุปโภค-บริโภค
    เลี้ยงอาหารกลางวัน ให้กับโรงเรียน การศึกษาคนตาบอดและคนตาบอดพิการซ้ำซ้อน
    จังหวัดลพบุรี

-   กิจกรรม “ ทำบุญวันเข้าพรรษา ถวายเทียน สังฆทาน ” : บริษัทฯ
    และพนักงานร่วมทำบุญถวายเทียนพรรษา ในวันเข้าพรรษา ณ วัดจำศีล และ วัดหนองบัว
    จังหวัดสระบุรี

-   กิจกรรม “ สนับสนุนเงินร่วม พิธีไหว้ครู ” : บริษัทฯ ร่วมสนับสนุนเงินให้กับ
    โรงเรียนหนองบัว ตำบลตลิ่งชัน ในพิธีไหว้ครูและทำบุญประจำปีของโรงเรียน

-   กิจกรรม “การแข่งขันกีฬาสัมพันธ์” : การแข่งขันแบดมินตันกระชับมิตร “ตราเพชร พบกับ
    ปูนนกอินทรี” ณ สนามแบดมินตัน บมจ.ปูนซีเมนต์นครหลวง

    1.  การดำเนินการด้านสิ่งแวดล้อม

บริษัทฯ
ตระหนักถึงความสำคัญของความรับผิดชอบต่อสิ่งแวดล้อมคำนึงถึงความรับผิดชอบในการดำเนินธุรกิจ
โดยเฉพาะกระบวนการผลิตจะต้องไม่ส่งผลกระทบหรือทำลายสิ่งแวดล้อมและทรัพยากรของชุมชน
รวมทั้งจัดกิจกรรมที่รณรงค์ในเรื่องการรักษาสิ่งแวดล้อม สรุปได้ดังนี้

1. กระบวนการผลิต : บริษัทฯ ได้รับการรับรองมาตรฐานอุตสาหกรรม จาก บริษัทฯ ทูฟ นอร์ด
(ประเทศไทย) จำกัด (TUV NORD) จึงเป็นการรับประกันว่ากระบวนการผลิตของบริษัทฯ
มีระบบการจัดการสิ่งแวดล้อมที่ดีและมีมาตรฐาน โดยได้รับรองมาตรฐาน 3 ระบบดังนี้

-   ISO 9001 : 2008 : ระบบการบริหารคุณภาพทั้งส่วนโรงงานและส่วนสำนักงานได้รับตั้งแต่ปี
    2546

-   OHSAS 18001 : 2007 : ระบบการจัดการอาชีวอนามัยและความปลอดภัย ได้รับตั้งแต่ปี
    2548

-   ISO 14001 : 2004 : ระบบการจัดการสิ่งแวดล้อม ได้รับตั้งแต่ปี 2552

  การรับรองมาตรฐานอื่นๆ และรางวัลที่ได้รับ สรุปได้ดังนี้

-   ปี 2548 ได้รับมาตรฐานผลิตภัณฑ์อุตสาหกรรม (มอก.)
    จากสำนักงานมาตรฐานผลิตภัณฑ์กระทรวงอุตสาหกรรม

-   ปี 2550 ได้รับรางวัลสถานประกอบการลดสถิติอุบัติเหตุดีเด่น (Safety Award)
    จากกรมสวัสดิการและคุ้มครองแรงงาน กระทรวงแรงงานและสวัสดิการสังคม

-   ปี 2551-4 ได้รับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน
    จากกระทรวงแรงงาน และในปี 2555
    ได้รับจากกรมสวัสดิการและคุ้มครองแรงงานจังหวัดสระบุรี

-   ปี 2552 ได้รับไทยแลนด์แบรนด์ กรมส่งเสริมการส่งออก กระทรวงพาณิชย์

-   ปี 2552 ได้รับโล่ห์รางวัลสถานประกอบกิจการดีเด่นด้านความปลอดภัยระดับภูมิภาค
    จากกระทรวงแรงงาน

-   ปี 2553 ได้รับรางวัล “โรงงานสีขาว” (ต้านยาเสพติด)
    จากสำนักงานสวัสดิการและคุ้มครองแรงงาน จังหวัดสระบุรี

-   ปี 2554-5 ได้รับประกาศนียบัตร “5s Award Model” ในงาน Thailand 5S Award
    จากสมาคมส่งเสริมเทคโนโลยี (ไทย-ญี่ปุ่น) พื้นที่สำนักงาน ฝ่ายบัญชีและการเงิน
    พื้นที่ฝ่ายโลจิสติกส์และบริการลูกค้า และพื้นที่แผนกคลังพัสดุ

-   ปี 2555 บริษัทฯ ได้รับการจัดอันดับที่ 1 แบรนด์ “ตราเพชร”
    เป็นแบรนด์กระเบื้องมุงหลังคาในหมวดวัสดุก่อสร้าง ที่น่าเชื่อถือมากที่สุดจากการจัดอันดับ
    Thailand’s Most Admired Brand 2012 ในนิตยสาร Brand Age เดือนมกราคม
    2555

-   ปี 2555 ได้รับตราสัญลักษณ์คุณภาพ Thailand Trust Mark จาก DITP (Department
    of International Trade Promotion) กระทรวงพาณิชย์
    เป็นการรับรองคุณภาพสินค้าชั้นเยี่ยมจากประเทศไทย ซึ่งจะเป็นการเพิ่มคุณค่าให้กับสินค้า
    สร้างโอกาสทางการตลาดที่แข็งแกร่ง และเพิ่มความเชื่อมั่นให้กับผู้บริโภค ในปี 2555

-   ปี 2555 ได้รับ รางวัล “ดีเด่น” ประเภทบริษัทจดทะเบียนด้านผลการดำเนินงาน ในงาน
    “SET Awards 2012” จากตลาดหลักทรัพย์แห่งประเทศไทยร่วมกับวารสารการเงินธนาคาร
    เมื่อวันที่ 22 พฤศจิกายน 2555

  ผลการตรวจสภาพแวดล้อม

บริษัทฯ ปฏิบัติตามกฎหมายและข้อกำหนดด้านสิ่งแวดล้อมของกระทรวงอุตสาหกรรม
กระทรวงทรัพยากรธรรมชาติและสิ่งแวดล้อม กระทรวงสาธารณสุข กระทรวงแรงงาน
และกระทรวงมหาดไทยอย่างเคร่งครัด โดยบริษัทฯ
ประกอบกิจการภายใต้ความรับผิดชอบต่อสังคมและป้องกันผลกระทบต่อสิ่งแวดล้อม
อย่างสม่ำเสมอและต่อเนื่อง โดยในปี 2555 การตรวจสอบสภาพแวดล้อมในการทำงาน ทั้งอากาศ
ฝุ่นละออง เสียง น้ำ และของเสียในกระบวนการผลิตได้ผ่านเกณฑ์มาตรฐานทั้งหมด
ซึ่งไม่ส่งผลกระทบหรือทำลายสิ่งแวดล้อมและทรัพยากรของชุมชน สรุปได้ดังนี้

-   ตรวจวัดคุณภาพอากาศจากสภาพแวดล้อมในการทำงาน เช่น ปล่องหม้อไอน้ำ ปล่องพ่นสี ไซลีน
    เพื่อติดตามคุณภาพอากาศที่ปล่อยออกไปต้องไม่กระทบต่อสิ่งแวดล้อม

-   ตรวจติดตามมลพิษทางเสียง ฝุ่น สารเคมี ซึ่งผ่านเกณฑ์มาตรฐานทั้งหมด

-   ตรวจติดตามคุณภาพน้ำผิวดินบริเวณรอบโรงงาน ผลวิเคราะห์คุณภาพน้ำอยู่ในเกณฑ์มาตรฐาน

-   มีระบบบ่อพักน้ำด่าง เพื่อนำน้ำกลับมาใช้ใหม่ สามารถลดการใช้ทรัพยากรน้ำ ลดมลพิษในน้ำ

-   การกำจัดของเสีย เศษกระเบื้องแตก เศษซีลเลอร์ เศษน้ำมันและขยะอื่นๆ
    ได้ดำเนินการนำออกไปกำจัดนอกโรงงาน ซึ่งได้รับอนุญาตจากกรมโรงงานอุตสาหกรรม
    พร้อมทั้งรายงานข้อมูลผ่าน www.diw.go.th ซึ่งเป็นเว็บไซต์ของ กรมโรงงานอุตสาหกรรม

  []

ตรวจวัดติดตามมลพิษ ตรวจวัดคุณภาพอากาศ ตรวจวัดคุณภาพน้ำ การกำจัดของเสีย

  การตรวจติดตามปริมาณฝุ่น Chrysotile ในพื้นที่การทำงาน

  --------------------- -------------------- ----------------------------------
  บริเวณ                 ค่าที่ตรวจวัดได้          มาตรฐาน

  พื้นที่เตรียมวัตถุดิบ FC      <0.001 - 0.009       ไม่เกิน 2
                        fiber/cm³            เส้นใยต่อบรรยากาศหนึ่งลูกบาศก์เซนติเมตร

  พื้นที่ทดสอบกระเบื้อง       <0.001 fiber/ cm³    ไม่เกิน 2
                                             เส้นใยต่อบรรยากาศหนึ่งลูกบาศก์เซนติเมตร

  พื้นที่ปั้นครอบ             <0.001 – 0.012       ไม่เกิน 2
                        fiber/ cm³           เส้นใยต่อบรรยากาศหนึ่งลูกบาศก์เซนติเมตร

  พื้นที่เก็บเศษกระเบื้องแตก   0.006 fiber/ cm³     ไม่เกิน 2
                                             เส้นใยต่อบรรยากาศหนึ่งลูกบาศก์เซนติเมตร

  คลังเก็บ Chrysotile     0.013 fiber/ cm³     ไม่เกิน 2
                                             เส้นใยต่อบรรยากาศหนึ่งลูกบาศก์เซนติเมตร

  ลานจ่ายสินค้า            0.014 fiber/ cm³     ไม่เกิน 2
                                             เส้นใยต่อบรรยากาศหนึ่งลูกบาศก์เซนติเมตร
  --------------------- -------------------- ----------------------------------

ที่มา : รายงานผลการตรวจวัดสภาพแวดล้อม เมื่อวันที่ 3-4 เมษายน, 15-16 ตุลาคม 2555
โดย บริษัท โกลบอล เอ็นไวรอนเมนทัส แมนเนจเม้นท์ จำกัด

  การตรวจติดตามคุณภาพอากาศในสถานที่ทำงาน

  -------------------- -------------------- ------------------------------
  รายการที่ตรวจ          ค่าที่ตรวจวัดได้          มาตรฐาน

  ฝุ่นทั่วไปในโรงงาน       3.11 – 7.12 mg/m³    ไม่เกิน 15 mg/m³

  ฝุ่นละอองขนาดเล็ก (<10  3.61 – 4.13 mg/m³    ไม่เกิน 5 mg/m³
  ไมครอน)                                   

  ไซลีน                 < 0.001 – 0.957 ppm  ไม่เกิน 100 ppm
  -------------------- -------------------- ------------------------------

  ที่มา : รายงานผลการตรวจวัดสภาพแวดล้อม เมื่อวันที่ 3-4 เมษายน, 15-16 ตุลาคม 2555
  โดย บริษัท โกลบอล เอ็นไวรอนเมนทัส แมนเนจเม้นท์ จำกัด

  การตรวจติดตามคุณภาพอากาศจากปล่องของโรงงาน

  ------------------ --------------------- ------------------------------
  รายการที่ตรวจ        ค่าที่ตรวจวัดได้           มาตรฐาน

  ฝุ่นทั่วไป (TSP)       < 0.01 – 4.10 mg/m³   ไม่เกิน 320 mg/m³

  ซัลเฟอร์ไดออกไซด์     < 1.30 ppm            ไม่เกิน 60 ppm

  คาร์บอนมอนอกไซด์     23 – 28 ppm           ไม่เกิน 690 ppm

  ไนโตรเจนไดออกไซด์   3.60 – 6.60 ppm       ไม่เกิน 200 ppm

  ไซลีน               1.18 – 30.13 ppm      ไม่เกิน 100 ppm
  ------------------ --------------------- ------------------------------

  ที่มา : รายงานผลการตรวจวัดสภาพแวดล้อม เมื่อวันที่ 3-4 เมษายน, 15-16 ตุลาคม 2555
  โดย บริษัท โกลบอล เอ็นไวรอนเมนทัส แมนเนจเม้นท์ จำกัด

ทั้งนี้ ผลการตรวจวัดทั้งคุณภาพอากาศในสถานที่ทำงาน คุณภาพอากาศจากปล่องตลอดปี 2555
ไม่พบว่าเกินค่ามาตรฐานสิ่งแวดล้อม

สำหรับการลดปริมาณการใช้น้ำ บริษัทฯ
ได้ทำการติดตั้งระบบบ่อพักน้ำเพื่อนำน้ำกลับเข้ามาใช้ในกระบวนการผลิตอีกครั้ง
สำหรับมลภาวะทางอากาศ ซึ่งเกิดจากฝุ่นในการตัดกระเบื้องและสารระเหยที่ใช้เคลือบกระเบื้อง
บริษัทฯ ได้ทำการติดตั้งระบบกำจัดฝุ่นแบบแห้ง ห้องดูดไอสารระเหย
และระบบดักฝุ่นกลิ่นสีในกระบวนการผลิต รวมทั้งสร้างอาคารเก็บขยะอันตราย

การลงทุนเพื่อลดผลกระทบต่อสิ่งแวดล้อมในระยะเวลา 5 ปีที่ผ่านมาดังนี้

  --------- -------------------------------------------------------- --------------
  ปี         รายการ                                                   จำนวนเงิน
                                                                     (ล้านบาท)

  2551      บำบัดอากาศ น้ำเสีย และขยะอันตราย                             15.28

  2552      บ่อพักน้ำด่าง และการกำจัดขยะ                                  2.75

  2553      ทำที่เก็บขยะ/รางระบายน้ำ/ระบบเตือนภัย/ท่อดูดน้ำกลับ                2.69

  2554      ระบบดักฝุ่นปูน/ดินขาว ระบบดักฝุ่นเครื่องไสกระเบื้อง                  2.99
            และติดตั้งห้องพ่นสีรองพื้นครอบ                                   

  2555      ระบบดักกลิ่นแอมโมเนีย/ระบบดักฝุ่นบ่อรับเศษ/ติดตั้งหลังคาคลุมบ่อตะกอนสี   8.07
  --------- -------------------------------------------------------- --------------

  2. โครงการเกี่ยวกับการอนุรักษ์พลังงาน

บริษัทฯ ได้ตระหนักถึงความสำคัญของการจัดการสิ่งแวดล้อม และการใช้พลังงานอย่างมีประสิทธิภาพ
จึงมุ่งเน้นให้มีแนวทางปฏิบัติในการอนุรักษ์พลังงานแก่พนักงาน
เพื่อทำให้พนักงานทุกคนมีส่วนร่วมในการดำเนินการอนุรักษ์พลังงาน และปฏิบัติไปในแนวทางเดียวกัน
โดยบริษัทฯ ได้ดำเนินการต่อเนื่องมาหลายปี ดังต่อไปนี้

-   บริษัทฯ จะดำเนินการและพัฒนาระบบการจัดการพลังงานอย่างเหมาะสม
    โดยกำหนดให้การอนุรักษ์พลังงานเป็นส่วนหนึ่งของการดำเนินงานของบริษัทฯ
    สอดคล้องกับกฎหมายและข้อกำหนดอื่นๆ ที่เกี่ยวข้อง

    -   บริษัทฯ จะดำเนินการปรับปรุงประสิทธิภาพการใช้ทรัพยากรพลังงานของบริษัทฯ
        อย่างต่อเนื่อง เหมาะสมกับธุรกิจเทคโนโลยีที่ใช้ และแนวทางการปฏิบัติงานที่ดี

    -   บริษัทฯ จะกำหนดแผนและเป้าหมายการอนุรักษ์พลังงานในแต่ละปี
        และสื่อสารให้พนักงานทุกคนเข้าใจและปฏิบัติได้อย่างถูกต้อง

    -   บริษัทฯ ถือว่าการอนุรักษ์พลังงานเป็นหน้าที่ความรับผิดชอบของผู้บริหาร
        และพนักงานของบริษัทฯ ทุกระดับที่จะให้ความร่วมมือในการปฏิบัติตามมาตรการที่กำหนด
        ติดตามตรวจสอบ และรายงานต่อคณะทำงานด้านการจัดการพลังงาน

    -   บริษัทฯ จะให้การสนับสนุนที่จำเป็น รวมถึงทรัพยากรด้านบุคลากร ด้านเทคโนโลยี
        ด้านงบประมาณ ด้านการฝึกอบรม
        และการมีส่วนร่วมในการนำเสนอข้อคิดเห็นเพื่อพัฒนางานด้านพลังงาน

โดยในปี 2556 บริษัทฯ ได้นำพลังงานไอน้ำจากโรงผลิตไฟฟ้าเอกชนที่มาตั้งโรงงานติดกับบริษัทฯ
โดยคุณภาพไอน้ำมีความร้อนสูงกว่าที่บริษัทฯ ผลิตเอง 10%
ทำให้สามารถลดการใช้พลังงานไอน้ำลงได้ 10% รวมทั้งบริษัทฯ
ได้ทำสัญญาซื้อไฟฟ้าจากโรงงานผลิตไฟฟ้านี้ด้วย
ซึ่งจะเพิ่มความเสถียรในการใช้พลังงานไฟฟ้าในกระบวนการผลิต
ทำให้การใช้พลังงานมีประสิทธิภาพเพิ่มขึ้น ซึ่งจะส่งผลต่อการลดต้นทุนพลังาน
และลดผลกระทบต่อต่อสังคมและสิ่งแวดล้อม

ผู้บริหารและคณะทำงานด้านการจัดการพลังงานจะทบทวนและปรับปรุงนโยบาย เป้าหมาย
และแผนการดำเนินงานด้านพลังงานทุกปี เพื่อการพัฒนาอย่างต่อเนื่อง

  รางวัลแห่งความภาคภูมิใจ

[][][][][][] รางวัล Safety Award รางวัลสถานประกอบการ รางวัลสถานประกอบการ
รางวัล 5S Award Model “ตราเพชร”

ดีเด่นด้านความปลอดภัย ดีเด่นด้านแรงงานสัมพันธ์ เป็นแบรนด์

กระเบื้องมุงหลังคา

ในหมวดวัสดุก่อสร้าง

ที่น่าเชื่อถือมากที่สุด

การพัฒนาด้านความรับผิดชอบต่อสังคมและสิ่งแวดล้อม

การพัฒนาด้านความรับผิดชอบต่อสังคมให้กับพนักงานของบริษัทฯ ในการพัฒนาคุณภาพผลิตภัณฑ์
และเพิ่มประสิทธิภาพ ในกระบวนการผลิต เพื่อเพิ่มขีดความสามารถในการแข่งขัน
โดยการพัฒนาทักษะความรู้ ความเข้าใจของบุคลากร ในเรื่องของการดำเนินงานของบริษัทฯ
ที่จะไม่ก่อให้เกิดผลกระทบต่อสังคมและสิ่งแวดล้อม โดยในปี 2555 บริษัทฯ
ได้ส่งบุคลากรเข้าร่วมกิจกรรมฝึกอบรมหลายโครงการ ดังนี้

1.  โครงการอบรมเชิงปฏิบัติการด้าน CSR แก่บริษัทจดทะเบียน เรื่อง
    “การบริหารความรับผิดชอบต่อสังคมเพื่อการพัฒนา ที่ยั่งยืน” รุ่นที่ 2
    จัดขึ้นโดยตลาดหลักทรัพย์แห่งประเทศไทย ระหว่างวันที่ 2 สิงหาคม 2555-2 ตุลาคม 2555
    รวมระยะเวลาอบรมทั้งสิ้น 8 วันครึ่ง

2.  โครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วม (CSR-DIW)
    ปีงบประมาณ 2556 จัดขึ้นโดยตลาดหลักทรัพย์แห่งประเทศไทย เมื่อวันที่ 26 กันยายน 2555

3.  โครงการจัดทำแนวปฏิบัติที่ดีด้าน CSR (CSR Best Practices)
    ของบริษัทจดทะเบียนกลุ่มอสังหาริมทรัพย์และก่อสร้าง จัดขึ้นโดยกรมโรงงานอุตสาหกรรม
    ระหว่างวันที่ 20-21 กันยายน 2555

รายงานคณะกรรมการความรับผิดชอบต่อสังคมและสิ่งแวดล้อม

ตามที่คณะกรรมการจัดการซึ่งได้รับมอบหมายจากคณะกรรมการบริษัทฯ
ให้แต่งตั้งคณะกรรมการความรับผิดชอบต่อสังคมและสิ่งแวดล้อม (CSR) โดยในรอบปี 2555
คณะกรรมการ CSR ได้จัดให้มีการประชุมรวม 8 ครั้ง
เพื่อกำหนดนโยบายทิศทางและแนวทางในการดำเนินการด้านความรับผิดชอบต่อสังคมและสิ่งแวดล้อมของบริษัทฯ
ซึ่งสรุปสาระสำคัญได้ดังนี้

1.  กำหนดนโยบายความรับผิดชอบต่อสังคมและสิ่งแวดล้อม และประกาศเผยแพร่ให้กรรมการ
    ผู้บริหาร และพนักงานทุกคนได้รับทราบและปฏิบัติตาม

2.  จัดทำแผนงาน และงบประมาณการดำเนินงานด้านสังคม และสิ่งแวดล้อม โดยจัดสรรเป็น 2
    ส่วนสำหรับกิจกรรมภายในบริษัทฯ เพื่อดูแลความเป็นอยู่ของพนักงาน
    และสำหรับกิจกรรมภายนอกบริษัทฯ เพื่อดูแลสังคม ชุมชน และสิ่งแวดล้อม

3.  จัดทำข้อมูลเผยแพร่เกี่ยวกับความรับผิดชอบต่อสังคมและสิ่งแวดล้อมบนเว็บไซต์และอินทราเน็ตของบริษัทฯ
    เพื่อพัฒนาการติดต่อสื่อสารระหว่างบริษัทฯ และผู้มีส่วนได้เสียทุกฝ่ายเพื่อให้มีประสิทธิภาพยิ่งขึ้น
    และทำให้สามารถเข้าถึงข้อมูลข่าวสารต่างๆ ของบริษัทฯ ได้อย่างรวดเร็ว ครบถ้วน
    และถูกต้อง

4.  จัดทำโครงการด้านความรับผิดชอบต่อสังคมและสิ่งแวดล้อมประจำปี 2555 ได้แก่
    โครงการอบรมช่างหัวใจเพชรรุ่นที่ 1 เป็นโครงการพัฒนาอาชีพช่างมุงหลังคาให้กับคนในชุมชน
    โครงการสนับสนุนวัสดุก่อสร้างในการซ่อมแซมบ้านคนพิการ
    จากที่ทำการองค์การบริหารส่วนตำบลเริงราง อำเภอเสาไห้ จังหวัดสระบุรี
    และโครงการค่ายคืนปัญญาสู่มาตุภูมิ จากมหาวิทยาลัยเทคโนโลยีพระจอมเกล้าพระนครเหนือ
    โครงการพัฒนาหลักสูตรวิชาชีพช่างมุงหลังคากระเบื้อง สำหรับนักเรียนโรงเรียน พระดาบส
    เป็นต้น

5.  เข้าร่วมกิจกรรมและการฝึกอบรมที่เกี่ยวข้องกับความรับผิดชอบต่อสังคมและสิ่งแวดล้อม ได้แก่
    โครงการอบรมเชิงปฏิบัติการด้าน CSR แก่บริษัทจดทะเบียน เรื่อง
    “การบริหารความรับผิดชอบต่อสังคมเพื่อการพัฒนาที่ยั่งยืน” รุ่นที่ 2
    โครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วม (CSR-DIW)
    ปีงบประมาณ 2556 ซึ่งจัดขึ้นวันที่ 26 กันยายน 2555 และโครงการจัดทำแนวปฏิบัติที่ดีด้าน
    CSR (CSR Best Practices) ของบริษัทจดทะเบียนกลุ่มอสังหาริมทรัพย์และก่อสร้าง
    ซึ่งจัดขึ้นระหว่างวันที่ 20-21 กันยายน 2555

6.  จัดทำรายงานความรับผิดชอบต่อสังคม (CSR) สู่ความยั่งยืน
    เพื่อรายงานผลการดำเนินงานในรอบปี 2555

การดำเนินงานของคณะกรรมการความรับผิดชอบต่อสังคมและสิ่งแวดล้อมที่ผ่านมา
สามารถดำเนินการตามแผนงานที่ได้วางไว้ เนื่องจากบริษัทฯ ตระหนักถึงความสำคัญว่า “สังคม”
เป็นกลไกสำคัญที่จะช่วยส่งเสริมผลักดันให้กิจการของบริษัทฯ คงอยู่และเติบโตอย่างมั่นคง ยั่งยืน
และเป็นที่ยอมรับจากผู้มีส่วนได้เสียทุกฝ่าย

  วันที่ 1 มีนาคม 2556

ในนามคณะกรรมการความรับผิดชอบต่อสังคมและสิ่งแวดล้อม

[]

  (นายสาธิต สุดบรรทัด)

ประธานกรรมการความรับผิดชอบต่อสังคมและสิ่งแวดล้อม